
PRAKALBA. 


Yra žmonių, kurie, užėjus Lietuvai kokiai sunkiai valandai 
ūkio ar politikos gyvenime, ima kalbėti, kad viena Rusija mus 
tegalint išgelbėti, todel sako reikią su jąja dėtis. Vieni tat siū- 
lo del to, kad Rusuose dabar viešpataują darbo žmonės, jie 
spaudžią tik dykaduonius, naudotojus, ir pas mus tą patį pada- 
rysią, taigi jie ir mūsų darbo žmones nuo vargo ir skurdo iš- 
gelbėsią, kiti del to, kad dabartinė Rusija, nepanešėdama į ca- 
rinę, visas tautas vaduojanti iš svetimos nelaisvės, o Lietuvai 
turint ypatingų priežasčių padėti, ji galint Vilnių atgauti. 

Taigi norint tokį žingsnį daryti reikia pirmiau panagrinėti 
2 visi dalykai. Šiame savo rašte ir ketinu imtis šitą klausimą 
aiškinti. i 


NAUJOJI RUSIJA. 


Pasauliniame kare žuvo carinė Rusija. 


Carinė Rusija mokėjo spausti ir naudoti žmones caro var- 
du ir naikinti visas tautas rusų vardu, o kai reikėjo gintis nuo 
šviesesnių vokiečių, tai nemokėjo to padaryti. Bekariaudama Ru- 
sija turėjo užleisti daug žemių ir tautų, berods svetimų; į lietu- 
vių, lenkų, latvių, estų žemę atėjo vokiečiai; užėję jau norėjo ir 
pasilikti viešpatauti, bet juos sumušo vakarų Europa, prancūzų, 
anglų, amerikonų kariuomenės, patį jų kaizerį pavarė. Rūsai 
išėjo ir jau nebegrįžo Lietuvon; neilgai trukus turėjo išeiti ir 
vokiečiai. 

Ėmė Rusija birėti, pradėjo skilti nuo jos kiekviena šalis; 
tat darė visi, kas tik sumanė ir galėjo. Atrodė, lyg iš visos Ru- 
sijos neliks nieko. Prie carinės Rusijos žlugimo prisidėjo ir už- 
sienis; tik visai del kitų priežasčių. Caro vyriausybė norėjo 
skyrium suderėti su vokiečiais, prieš Prancūzų, o ypač Ameri- 
„konų ir Anglų norą. Užsienio įtaka, vidaus iširimas susidėjo į 
vieną, ir carų valdžia sugriauta. Bet laikinų prietelių tikslai bu- 
vo įvairūs. Užsieniams (anglams, prancūzams, Amerikai) reikė- 
jo tik nuversti carą už tat, kam dedasi su jų priešais vokiečiais 
ir apleidžia juos kare, o rusų visuomenė ir jų caro prislėgtosios 
tautos norėjo įgyti sau laisvę. Ir tikrai, atstačius carą, prasidė- 
jo ginčai ir kovos, kas ir kaip valdys Rusiją. Sušaukė steigia- 
mąjį seimą, sudarė naują valdžią, parašė kitą konstituciją, pa- 
skelbė visas laisves. Prasidėjo dabar kovos tarp įvairių partijų, 
kiekviena jų tarė, kad ji galinti išgelbėti Rusiją, ji viena turinti 
tikrąjį raktą į naująją, geresnę tvarką. Valstiečiai įsinorėjo gau- 
ti žemės iš dvarininkų, darbininkai geresnių darbo sąlygų, jų 
reikalų gynimo, inteligentija daugiau asmens ir pažiūrų laisvės. 
Viskas verda, nerimsta, eina vidaus karas. Bet pasaulio karas dar 
nepabaigtas. Anglai-prancūzai nori, kad rusai ir toliau kariautų, juk 
del to ir carą nuvertė, kad jis kariauti nebenorėjo. Ir tikrai 
naujoji valdžia tęsia karą. Į tat dabar įsikišo vokiečiai; jie at- 
virkščiai norėjo, kad rusai visai nebekariautų, kad ir nebėra ca- 
ro, o tam reikia, kad vidaus kovos eitų platyn ir gilyn, tuomet 
greičiau jų priešai padarytų taiką su vokiečiais. Tokia naujoji 
valdžia, kuri žada laisves, o eina į karą prieš vokiečius, jiems 
nepageidaujama. Atsirado Rusuose dar viena partija, patogesnė 

vokiečiams—bolševikų arba komunistų, kurie visai neneri karo; 
jie tai pasiryžo sugriauti naująją valdžią, patys atsistoti jų vie- 
toj, visokius karus panaikinti, be to dar įvesti komunizmą visa- 
me pasaulyje. Bolševikai nenori karo, taigi jie būtų vokiečiams 
geriausi, o į jų žadamąjį komunizmą netikėjo, laikė svajone ir 
del to nebijojo. Todel vokiečių valdžia visus jų vadus praleido 
iš Sveicarijos per Vokietiją užplombuotuose vagonuose, dargi 
davė pinigų apie 50—75 milijonų aukso markių ir nusiuntė į 
Rusiją. Rusų bolševikai gavę vadų ir pinigų, tapo drąsesni, pra- 
dėjo visur kalbėti, kad karo nereikia, kad visi kariai turi grįžti 
namo. Žmonėms tat labai patiko. Del suirutės valdžią paėmė 
bolševikai, nes jie visų tarpe buvo vienintelė gerai organizuota 
partija ir žinanti ko nori. | 

Jie Brastoj padarė taiką su vokiečiais. Jie apsivylė del 
vokiečių prietelystės; išardę kariuomenę, liko bejėgiai; ko vokie- 
čiai prašė, su viskuo sutiko. Vokiečiai buvo pasiryžę dar dau- 
giau Žemių pagrobti, jau buvo besiruošią eiti į Petrapilį, pasi- 
naudoję savo atstovo Mirbacho užmušimu Maskvoje, bet susi- 
laikė, ir ne del atgailos, kurią bolševikų vadas Leninas buvo 
jiems padaręs, sušaudęs kelius šimtus savo priešų  socialistų-re- 
voliucionierių, bet del ko kita: pas vokiečius ištiko revoliucija, 
juos ėmė muštl anglai-prancūzai. 

Be abejo, bolševikai susidėjo su vokiečiais ne tam, kad 
jiems tarnautų: jie tarė, kad revoliucija ištiks visur, būsianti vi- 
same pasaulyje, per ją jie galėsią įvesti visur naują geresnę 
tvarką, pradėję nuo Rusijos. Ir, paėmę valdžią, pradeda tvarky- 
ti Rusiją, Viršūnių vardai mainosi: taigi iš pradžių valda ka- 
reivių-valstiečių-darbininkų komitetai, paskui jau vienų darbinin- 
kų-valstiečių, o ištikrųjų valdė tie patys bolševikai arba komu- 
nistai. Beimdami valdžią, be pasigailėjimo na kino, žudė savo 
priešus. Ir pralieję daug kraujo, galų gale įsivyravo (1917-18 m.) 
Bolševikai. mokejo gudriai tą savo darbą varyti, nes sugebėjo 
pataikauti miniai, visa, ko tik ji prašė, davė; sakė, jog jie—tai 
os valdžia, o neturėdami užtenkamai rusų, mokėjo pasamdyti 
atvių ir kitų svetimtaučių rusams mušti. 

O tų bolševikų priešų buvo daug ir visokių: vieni mitin- 
guose tik kalbėjo, kiti su ginklu rankoje priešinos jiems. Len- 
gvai iššaudė pirmuosius, sunkiau ėjo su kitais: reikėjo daug gu- 
drumo ir išminties iškrikusiems žmonėms, kareiviams vėl surinkti 
į vieną, organizuotą kariuomenę, kuri eitų anų mušti. Čia jie 
parodė daug gabumo. Ir savo priešus, ėjusius carinės tvarkos 
vardan, apgalėjo. Tose kovose prieš carinius, liberalus bolševi- 
a sukūrė didelę kariuomenę; ji pasiliko, ir dabar ji eina 
idyn. 

Organizuodami kariuomenę, bolševikai viskuo naudojos: 
klasine neapykanta, tautiniais ir tikybiniais jausmais, prireikus 
kėlė rusų nacionalizmą. 


| 

KAS DABAR VALDO RUSIJĄ. 


Sakoma, kad dabar Rusuose valdą komunistai. Tas var- 
das atsirado nesenai, pirmiau jie vadino save bolševikais. O vie- 
nas ir kitas vardas turi savo istoriją. 

Bolševikai išėjo iš rusų socialdėmokratų partijos. Iš pra- 
džių tuo vardu buvo viena partija; joje buvo ir sutilpo Plecha- 
novas, Leninas, Martovas, Trockis ir kiti. Pradėjus eiti darbui 
platyn, einant aštryn kovoms su caro valdžia, atsirado vaidų jų 
pačių tarpe. Jie iš vien ėjo prieš liberalus, vienodai puldinėjo 
kitas revoliucines partijas, bet ėmė ginčytis savitarpyje del to, 
ką padarys laimėję, kokią tvarką įves įsivyravę. 1903 m. per 
suvažiavimą toji partija (rusų socialdemokratų) skilo beveik pu- 
siau, vienoj pusėj buvo 24, kitoj 22. Tie, kurie buvo daugumoj, 
gavo bolševikų (daugumiečių) vardą, o kurie liko mažumoj — 
menševikų (mažumiečių) vardą. Skirtumai buvo dideli, taip ir 
nesusidėjo į vieną, nors bandė susilieti ar bent laikinai susitar- 
ti, susidarė dvi partiji, katra sau ėjo savo vaga, bet dar vadi- 
nosi bendru socialdemokratų vardu. 

Politinio rusų gyvenimo ypatybė yra ta, kad visos rusų 
socialistų partijos sakėsi, jog kiekviena jų seka tikrąjį K. Mark- 
so (mir. 1883 m.) mokslą *), ji viena gerai tesuprantanti, kitos 
tik iškreipiančios, o jo moksle esąs raktas į būsimą geresnį pa- 
saulį Pas rusus kuo daugiausia prirašyta apie Markso raštus, 
mintis, verčiama jo raštai, atpasakojama, turėjo geros kloties jo 
ir jo mokinių ir sekėjų darbai, daugiau, negu vakarų Europoj. 
Ir žinoma, daugiausia skaitė rusų inteligentija, ji tarė, jog tenai 
ras dangaus raktą, (kartais sakė: revoliucijos algebrą), ras kelią ir 
išganymą iš viešpataujančio politinio skurdo. Vieni marksinin- 
kai tarė, jog reikia prisilaikyti ir jie sako prisilaiką tikrojo 
Markso mokslo, kaip jis yra pats rašęs, kiti, jog kai kas jo 
moksle yra pasenę, reikia šis tas pataisyti. Bet tyrinėjo visuo- 
met ir ginčijos, kas geriau supranta Marksą. 

Marksas, pajuokdamas savo sekėjus-davatkas vokiečių tar- 
pe, sakydavo: aš ne marksininkas. Be abejo būtų pasakęs tą 
pat apie rusus. 

Markso jaunystės laikais Londone buvo susikūrus komu- 
nistų draugija. Buvo tai socialių ir politikos perversmų gadynė, 
anuo metu tikėjosi pertaisyti visą pasaulį, tik sako reikia pano- 
rėti. Tam dalykui pagrįsti Marksas su savo draugu Engelsu 
buvo parašęs garsųjį „Komunistų Manifestą“ **). Pasirodė, jog 
revoliucijos audros greitai praėjo, įvesti kitą socialę tvarką per- 
anksti, minios sujudusios greitai nurimo, apie naują geresnę 
tvarką mažai teužsiminė; įsitikrino Marksas su draugais, kad pir- 


*) Jo biografija yra lietuvių kalba, išėjusi 1918 m.,„Spindulio“ leidinys. 
**) Yra lietuvių vertimų net keletas, 

miau turi kapitalizmas sustiprėti, atlikti savo istorinį darbą, dar- 
bininkai turi susiprasti, panorėti naujos tvarkos, bet pakeisti gy- 
venimą tegalima visame pasaulyje, todel naują tvarką pastatė to- 
limos ateities idealu, o tuo tarpu, einant prie idealo, reikia rū- 
pintis darbininkų padėties pagerinimu. 

Rusų gi bolševikai, gyvendami atsilikusioj, tamsioj, šalyj, 
atsilikę per kokius 100 — 200 metų nuo kitų Europos šalių, tarė, 
kad laukti nėra ko, dabar reikia sugriauti ir senąjį pasaulį, ir 
dabar jau galima naują kurti. | 

Ir 1916 m. bolševikai, skirdamiesi nuo kitų socialdemokra- 
tų, pasivadino komunistais, jie tarė, kad dabar laikas padaryti, 
ką norėjo padaryti prieš 70 metų jų mokytojas Marksas. Bet 
rusų komunistai ėmė suprasti jo mokslą taip, kaip jiems pato- 
giau, įmanomiau. Komunistai išvadžiojo savo mokslą iš Markso, 
tapo jo garbintojais. Bet iš tikrųjų jis buvo toks, kaip jį su- 
prato ir norėjo suprasti komunistų galva — Leninas. Tikruoju 
rusų komunistų mokytoju virto Leninas; jo raštai — tai jiems 
evangelija, jo vardas—šventenybė, jį garbina ir gyvą ir mirusį. 


KO NORI KOMUNISTAI IR KĄ PADARĖ. 


Jokie apgavikai nesudarys plataus judėjimo, nesudarys il- 
gam didelės jėgos. Tik jeigu jie naudingi kokiam žmonių rei- 
kalui, tai gali sustiprėti ir turėti geros kloties tam tikrame žmo- 
nių klode. 

Komunistai pasisakė, ko jie nori. Jie sako norį gero varg- 
stantiems darbo žmonėms, norį ne tik padėti jiems, bet ir visą 
piktą visai iš pasaulio pašalinti, kad nebeatsirastų nė vėliau. Jie 
norį komunizmą įvesti tuojau, galima esą tat padaryti, tik rei- 
kią pašalinti dideles kliūtis ūkyje, pačius žmones perdirbti. O 
dirbti reikia visame pasaulyje. O jis nevienodas. Rusija be- 
rods plati, ji didelė pasaulio dalis, bet ji atsilikusi šalis; yra ša- 
lių, kurios stovi aukščiau už ją savo kultūra, iš ten pareina 
mokslas, menas, šviesa, visokie išradimai, taigi tose šalyse, kur 
yra stiprus kapitalizmas. Yra ir tokių šalių, kurios stovi dar že- 
miau, negu Rusija, tos visos šalys yra Afrikoj ir Azijoj, jas vi- 
sas naudoja kapitalistų šalys, tai Europos (iš dalies Amerikos) 
kolonijos. Tai reikia ne tik Europą, bet ir šitos tautos išvaduo- 
ti iš po kapitalizmo jungo. Atėmus ypatingai jas, Europos ka- 
pitalizmas subirės. 

Taigi reikia tas naujas mintis nešti ne tik savo žmonėms, 
ne tik Europos ir Amerikos darbininkams, bet ir Afrikos ir Azi- 
jos gyventojams, visoms pavergtoms tautoms. Šitoms reikėsią 
skelbti tautinį išvadavimą, atgijimą. 

Vienoj ' Rusijoj naujoji tvarka neišliktų, jeigu ir būtų pra- 
vesta. Kultūra žema, mašinų trūksta, patys nemoka jų padaryti, 
nors ir medžiagos viskam turi begalės. Turi turtų, 0 nemoka 
jų vartoti, naudoti. 

Visgi pačioj Rusijoj jau vykdo komunizmą dabar, rodo ki- 
tiems, kaip jis turi būti. Pabrikus, dvarus, dideles dubas atėmė, 
ir pavedė valdyti darbininkams: tegu jie kuria naują gyvenimą. 
Ir buvo tokių svajotojų, kurie net iš svetur keliavo į Rusiją nau- 
jo gyvenimo pradėti. 

Viskas žadėta, trukdytojai pašalinti, tik reikia dabar laukti 
vaisių. 

Ir jau greitai bevykinant, pasirodė, kad šitos naujos tvar- 
kos tenorėjo saujelė inteligentų ir darbininkų su Leninu prieša- 
ky. Žmonės mielu noru klausė Lenino vieno patarimo: vok 
vogtąjį, bet ėmė sau. Rusų liaudis revoliuciją suprato kitaip: 
reikia griauti, naikinti dvarininkus, kapitalistus, ar jie gera daro 
ar ne, degino dvarus, kirto miškus, naikino ir mašinas, namus, 
triobesius. Taigi jie naikino tą svetimą nuosavybę, kurios sau 
paimti negalėjo, bet šiaip sau jos norėjo; jie užmušinėjo ir plė- 
šė sau jų turtus, neket'no atiduoti pagrobtojo turto visuomenei. 
Ūkininkai ima dvaro žemę, bet dirba sau, ne kitiems, ne mie- 
stiečiams. Griovė senąją valstybę, tikrai ją išardė, išardė visas 
jos įstaigas, išnaikino valdininkus, kariuomenę, sako tai pasku- 
tinis karas, daugiau jo nebūsią. O pasirodė, kad padaryta vis- 
kas atvirkščiai, negu kalbėta. Palengva grįžo valstybė su žan- 
darais, kalėjimais; susikūrė didelė kariuomenė, ji kariauna didelius 
karus Europoj ir Azijoj; atsirado dar daugiau carinių šnipų, nes 
prisidėjo naujų, vieton laisvės atėjo vergija, vieton pyragų — ba- 
das: ligos, epidemijos naikino žmones, vieton taikos — karas, 
vienas kito žudymas, ir vieton žemės rojaus spekuliantų siauti- 
mas ir naudojimas, jų orgijos, darbininkai vieton viešpačių ta- 
po vergais, labiau naudojamais. 


KODEL RUSIJOJ NERA IR NEBUS 
ROJAUS. | | 


Nereikia manyti, kad komunistai rojaus nenorėjo, kad nesirū- | 
pino juo. Norėte norėjo, bet negalėjo, kaip negalima per savo 
galvą peršokti. Juk dar ne taip senai Leninas, Trockis ir kiti 
besiginčydami su socialistais-revoliucionieriais, kurie to norėjo jį 
įvesti be kraujo praliejimo dar pirm 15—20 metų, vadino juos 
svajotojais, kariavo su jais, kaip su darbininkų priešais, pranašavo 
tokį galą panašiems darbams. Jie teisybę tuomet sakė, blaivai 
žiūrėjo, išpranašavo teisybę ir apie save, 

Vakarų Europoj buvo taip pat tokių svajotojų. Pirmiau 
jie ten vadinosi anarkistais ir kitaip. Vieni siūlė eiti ramiais 
keliais, aiškinant žmonėms, geruoju prikalbant, kiti gi siūlė eiti 
su prievarta, varu, priešus šalinti, mušti, sutrinti, mašinas griau- 
ti; sakė: ant senojo pasaulio griuvėsių reikią statyti naująjį. 

Jau tais laikais, kaip buvo pirmasis Internacionalas (1864 
—1873), kuriame buvo K. Marksas, ėjo kovos su anarkistais; vadas 
rusas Bakuninas; jį delto ir suplaišė, o jau į antrąjį Internacio- 
nalą (atsiradusį 18399 m.) anarkistų nebejsileido į savo tarpą; kas 
nepripažįsta valstybės, politinės ir klasinės koyos, negalėjo pa- 
tekti į jo tarpą Į anarkistus žiūrėjo ar kaip į neišmanėlius, 
saldžius sapnuotojus, ar kaip į reakcijos pakalikus, nors nepri- 
sipažįstančius ir nenorinčius tuo būti. Juk žinoma, kad žmogus 
gali kenkti kitam net nenorėdamas pikto, net gero velydamas, 
bet pavojus visuomenet del to nemažesnis, negu ir nuo norin- 
čiųjų padaryti pikta. 

Reikia išžiūrėti, kodel negalėjo pavykti visa tat, ką skelbė 
komunistai. Lengviau supras tie, kurie yra Markso šalininkai, 
kurio vardu komunistai siekia ir žmones žudo, tik nedaro to, ką 
jis iš tikrųjų skelbė ir mokė. 

Marksas mokė, jo mokiniai, jų tarpe ir Leninas, smulkiau 
išvystė, daug energijos buvo įdėję į tat, sakydami, jog gyveni- 
me nėra šuolių, gyvenimas vystosi tam tikromis taisyklėmis. 
Pirma turi sustiprėti kapitalistinė tvarka, išbujoti; joj atsiranda 
priešingumų: naudojamieji darbininkai ims priešintis, per kiek 
laiko patys pramoks reikalus vesti, kapitalistas bus visą, kas 
reikia padaręs, toliau nebeturi ko daryti, pasitraukia, tuomet 
įmones ima valdyti darbininkai, kapitalizmo išmokyti. Tokių per- 
mainų galima sulaukti tenai, kur tinka mašinos, kur galima Su- 
jungti vienose rankose kapitalas; netinka smulkioj gamyboj, ama- 
te, sodžiaus ūkyje. Mieste tose darbo šakose, kur mašinos pa- 
vaduoja žmones, amatninkai, smulkieji gamintojai turi žlugti. 
O sodžiuje turi prieiti prie to pat tik per kooperatyvus, geruo- 
ju įkalbant ūkininkams, kad dėtųsi į sąjungą. 

Taigi reikia mokytis iš kapitalizmo, reikia duoti jam augti, 
stiprėti, tik neleisti naudoti darbo žmonių. Ar galima peršokti 
per kapitalizmą? Ar galima nesant kapitalistinės tvarkos įvesti 
kitą, geresnę, teisingesnę tvarką, kur nebūtų naudotojų ir nau- 
dojamyjų? Vieni sako galima, kiti—ne. - 

Ir tuos visus, kurie nori peršokti keletą laiptų, staiga nori 
pereiti nuo žemos tvarkos iki aukščiausiai civilizacijai, - vadina- 
me svajotojais, utopistais. Šitie svajotojai, kol dar kalba, įrodi- 
nėja, yra nepavojingi, galime griauti jų svajones. Kas kita, jei- 
gu jie imasi darbo, gali savo svajones įvykdyti, tuomet jie pa- 
vojingi. Jie daro taip pat, kaip ir anie, ką norėdami greičiau 
gauti vaisių, skleidžia pumpurus arba žiedus. Jie sunaikina net 
tai, kas gyvenime buvo jau užsimezgę, o laikui atėjus galėtų iš- 
sivystyti. Šiaip ilgai reikės laukti, kol vėl ims vystytis pumpu- 

ras, žiedas ir tt. Dabartinių rusų komunistų pradėtojai daug 
darbo įdėjo, begriaudami tas svajones, dabar atsidūrė valdžioj, 
daug pažadėję, užimdami valdžią, turi daryti tai, ką iki šiol lai- 
kė klaidingu. 

Taigi dabar rusų komunistai neša reakciją, jie stumia vi- 
suomenę atgal. Ir tikrai nedavė žadėtojo rojaus, Rusuose viešpa- 
tauja badas. 


RUSŲ KOMUNISTAI, ŽŪDYDAMI PRIEŠ- 
GINAS, ĮVEDA SAVĄJĄ TVARKĄ. 


Geresnei tvarkai įvesti, reikia, kad būtų bent dalis pažan- 
gesnių žmonių, kurie supranta tą reikalą, be to, kad dauguma 
sutiktų ir leistų, o mažuma tesipriešintų. Kitaip ištiks kruvinos 
kovos, iširs visas gyvenimas. 


O dabar tat daroma Rusijoj. Prakištasis karas, revoliucija 
padėjo komunistams įsivyrauti. Nedidelis, bet gerai organizuo- 
tas būrys visuotinoj suirutėj paėmė valdžią į savo rankas. Iš 
pradžių paleido viską, išardė, paskui sudarę keletą branduolių, 
ėmė grobti vadžias. Geriausiai padėjo samdytieji latvių pulkai. 
Jie rusams svetimi, nuo rusų likimo jiems nei šilta, nei šalta, 
gerai uždirbo, prisiplėšė, bemalšindami rusus neklaužadas. Ne- 
užmiršo ir to, kaip kare rusų valstybė žūdė latvių batalionus, 
kaip atidavė vokiečiams Rygą. Komunistai naikino socialistus, 
savo priešininkus, iš kitos pusės caro žmones. 


Palengva ėmė varu tvarkyti, ėmė rinkti naują kariuomenę, 
stiprinti valdžią, o žmonėms leido plėšti, grobti ponus, turtin- 
guosius, nesigailėjo nei jų, nei jų turto. Kol minia plėšė, gro- 
bė, mažutė saujelė paėmė valdžią. 


Sustiprėję iš karto įvedė naują politikos tvarką. Panaiki- 
no seimą, visuotiną balsavimą. Parinktieji tegalį valdyti, o jais 
virto darbininkai, darbo žmonės, kurie nieko nesamdo. Visi kiti 
atstumti, nors ir daug išmanytų, padaryti antros rūšies Žmonė- 
mis. Komunistai iš anų pradėjo rinkti savo šalininkus. Iš tikrųjų 
valdė ne darbininkai, bet komunistų partija. Viršūnėje atsisėdo 
tie patys nemėgiami ir naikinamieji inteligentai. Apačioj dau- 
guma darbininkų. Jie tai ir sudarė naują aristokratiją, bet ši- 
toji aristokratija pirmiaus varginama, turi gerų norų, bet nieko ne- 
nusimano. Negalint valstybės reikalų vesti be šviesesnių Žžmo- 
nių, ėmė kviestis tuos pačius senus caro valdininkus; tie del 
duonos sutiko tarnauti, pripažino naująją valdžią, bet širdyje 
nė kiek neatsimainė. 

Ir palengva grįžta senoji valdžia, tik dar žiauresnė; atmai- 
nos tokios: kad viršūnės kitos, ir obalsiai kiti. Pav. nepapra- 
stai išaugo šnipų skaičius; šituo atžvilgiu komunistai pralenkė 
carinę valdžią. O jeigu kalbėti apie žiaurumus, tai pramintas 
kruvinuoju caras Mikalojus buvo nekaltas avinėlis prieš savo įpė- 
dinį Leniną, taip pat dabar mirusį. 

Sutvarkę valdžią, komunistai ima tvarkyti ūkį, naikina nuo- 
savybę, atimdami ją, bet atimti ji nę visur klojosi, ne visur ėjo 
sklandžiai, buvo pasipriešinimų, tai reikėjo priešginas žudyti. 

Atsirado žmonių, kurie nurodinėjo tuos komunistų biauru- 
mus, juos taip pat žūdydavo. Nesigailėjo ir tokių, kurie buvo 
prisikentėję prie caro. | 

Taigi naują tvarką įveda mažuma prieš daugumos valią. 
O toji dauguma jos nenori, priešinga jai; ji nepribrendo, tai ir 
buvo galima laukti žinomo galo: pabrikai nedirba, išnyko pre- 
kės, žemė neduoda nieko, valgomieji daiktai išnyko, žmonės ba- 
si apdriskę, nevalgę. 

Darbininkai tapo ponais, taip jiems įkalbėjo, tik duonos 
neturi, neapsivilkę, neapsiavę. Išnaikinta demokratija, bet ne 
darbininkai valdo, tik komunistai jų vardu. *) 


KOMUNISTŲ TVARKA NĖRA 
DORESNĖ. | 


„Sakoma, kad dabar visur viešpatauja neteisybė, skriauda, 
sugedęs pasaulis, jo vieton reikia sukurti geresnis, šviesesnis, do- 
„resnis. Jį tegali sukurti dori žmonės. Neužtenka, kad vadai 
gerą kelią kitiems rodytų, bet reikia, kad ir patys jį sektų. 
Aukščiau matėme, kad jie ne tą kelią visuomenei rodo. O doros 
atžvilgiu ar aukščiau stovi už kitus, už dabartinį pasaulį? Taigi 
reikia išnagrinėti, ar komunistų darbai atatinka tam reikalavimui. 

Užimdami valdžios vairą, jie skelbė, jog be kitų priežasčių, 
del kurių ištiko karas, prisidėjo slaptoji diplomatija, kuomet 
valstybių viešpačiai darydavo sutartis slaptai nuo savo tautų ir 
nuo kaimynų, tekėjo kraujo upeliai del tų slapukų darbų. Ro- 
dydami senojo pasaulio biaurumą, naujoji rusų valdžia paskelbė 
slaptąsias caro dermes (sutartis). 

Nepraeina kiek laiko, o jau jie patys daro slaptas sutartis 
su tautų skriauda, su turkais prieš armėnus, su afganų karalium . 
(emiru) prieš jo sukilusius laisvus kalniečius ir t. t. 

Padarę su kuria valstybe sutartį, jie jos nepildo. Ir juo de- 


*) Apie demokratijos reikšmingumą darbininkams plačiai parašyta Kautskio 
knygoj „Seimas ir demokratija“. 

mokratiškesnė šalis, juo labiau jais pasitiki, tuo labiau apgauna. 
Taigi komunistų valdžia tuo atžvilgiu nė kiek nėra geresnė už 
carinę. Jie nedavė pasauliui nieko naujo, varo tokią pat melų 
politiką, kaip ir kitos kapitalistinės valstybės. . 

Vidaus politikoj jų dorovė ne aukščiau stovi, jeigu ne že- 
miau. Savo nedoriems darbams pateisinti sako, jog negalima 
laikytis senosios dorovės, tai esąs buržuazinis prietaras. O nau- 
jieji darbai krauju aptaškyti. | 

Pirmiau caro valdžios priešai brangindavo žmogaus gyvy- 
bę, ir jeigu valdžia ją naikindavo, tai kiek triukšmo sukildavo, 
tikro pasibiaurėjimo kiek pareikšdavo, Dabar pas komunistus 
žmogus atpigo, gyvuliai virto brangesni, lengva širdim skaito 
kiek žmogienos reikės parūpinti, kad tikslo pasiekti. Nesidro- 
vėdami naikina atskiras tautas, pav. leido turkams skersti ar- 
mėnus. 

Didžiojo karo laiku žmones imdavo šiurpuliai, girdint, kaip 
be pasigailėjimo klojo žmones generolai Liudendorias, Maken- 
senas, Brusilovas. O dabar ramių ramiausiai duodama žūti be- 
galei moterų, vaikų, lengvai siunčia į karą daugybę jaunų vyrų 
praplėsti Rusijos sienų, kaip ir prie caro, 

Carinė valdžia mėgo šliaužiojančius žmones, laisvas Žžmo- 
gus—tai jos priešas. Dabar tas pat prie komunistų: nėra laisvės 
nei spaudos, nei žodžio, nei susirinkimų, už tat aukštai stato 
atsivertusius mušeikas, šnipus, persekioja revoliucininkus. Ir pri- 
augins vergų būsimiems viešpačiams. 

Pirmiau darbininkų partijos, šaukdamos į kovą prieš kapi- 
talistus, sakė, jog neina prieš atskirus kapitalistus, prieš juos 
pačius, jų žmonas ir vaikus, dabar naikinami žmonės, naikinami 
kapitalistai, o jų vietoj atsiranda nauji vietos kapitalistai, spe- 
kuliantai, kaip prie caro dar prisidėjo pakviestieji iš užsienio. 

Pirmiau į darbininkų organizaciją nepriimdavo apgavikų, 
sukčių, nedorėlių. Dabar komunistai siunčia į jas tokius Žmo- 
nes. Pati valdžia siunčia žmones stoti į darbininkų draugijas, 
apsimetus jų prietelium. Dabar komunistas—tai žvalgybos žmo- 
gus, kaip pirmiau kiekvienas juodašimtis buvo caro šnipas. 


Prie caro buvo įvairaus plauko socialistų; savitarpyje ne- 
sutikus tegalima buvo vesti idėjinė kova, nedora buvo kreiptis į 
valdžią, gerbė įsitikinimus, ištvermę, draugų neišdavimą, net kar- 
tais jautė šiek tiek pagarbos prie jų ir caro valdžia. Dabar ko- 
munistai tokius idėjinius žmones naikina, aukština išdavikus, 
šnipus, daro blogiau, negu prie caro. Dabar pilni kalėjimai po- 
litinių, ištrėmimo vietos baisesnės, negu jos buvo caro laikais. 

Carinė valdžia nesigailėjo neramių darbininkų, kartais šau- 
dydavo juos, bet bailiai tat darydavo, dabar tat daroma atvirai, 
įeina į sistemą. Caro valdžia nesiuntinėjo bombų ir sprogsta- 
mos medžiagos į kitas šalis, arba darydavo retai, dabar siunčia 
į visas šalis tokio turto —mušti kareiviams, surinktiems iš darbi- 

ninkų ir ūkininkų. Ir ne tik siunčia bombas, bet it užmušinėja 
žmones. Skerdynių darymas—jų veikėjų amatas. Pavyzdžiu ga- 
li būti paskutiniai (1924—1925 m ) Bulgarijos įvykiai. 
monių Žžūdymas įėjo į komunistų kraują. Ir prie jų žval- 
gybos punktų atsirado žmogienos mėgėjai, ištroškę šaudymo sa- 
vo rankomis, net vaikai prašo kartais duoti šautuvą: „tėte, duok 
„ir man pašaudyti buržujų“. 
O kiek kelia trukšmo, jeigu užmuš jų žmogų ar šnipą. 
veicarijoj buvo toks atsitikimas: vieno rusų fabrikanto sūnus 
atkeršijo Rusijai už nužudytus savo gimines Rusijoj; jis užmužo 
jos atstovą Vorovskį. Rodos rusams nepriderėjo pykti, nes pa- 
vartojo jų pačių sistemą. Kiek jie išžūdė laidų už būsimus nu- 
sidėjimus! - Taip darė su gruzinų socialdemokratais. 


KOMUNISTAI NAIKINA LAISVAS 
DARBININKŲ ORGANIZACIJAS. 


Jie sako esą darbininkų atstovai, jų reikalus giną, jais gy- 
veną, jų valdžia —tai tikroji darbininkų valdžia. Bet Rusijoj to 
viso nėra. |. 

Iš pradžių darbininkai komunistais tikėjo; jie visur galėjo 
įeiti, visur galėjo patekti, bet patys niekur nešusiliejo su darbi- 
ninkais, laikėsi skyrium, savo tarpe aptaria, kur kas reikia da- 
ryti, kaip pravesti savo sumanymai; jeigu nepraeina geruoju, tai 
veda piktuoju. | 

Iš pradžių susipratusieji darbininkai, tikėdami gražiais jų 
žodžiais, dėjo savo galvas už juos, o užkariavo valdžią ne sau, 
darbininkams, bet komunistams. Daug atsidavusiųjų tai idėjai, 
žuvo frontuose, dideliuose karuose su svetimais ir savais, kiti 
darbininkai nuėjo į valdininkus, treti įstojo į komunistų partiją, 
kuri pasidarė lyg nauji bajorai, tik su kitokiomis privilegijomis. 
Valdžia darbininkų organizacijas išardė, sukūrė valstybines, ko- 
munistų prižiūrimas. Masė liko prastais naudojamais darbininkais. 


Darbininkai žadėtojo rojaus nesulaukė, pasėta jų tarpe ne- 
pasitikėjimas vienas kitu. Ir jie kaip klasė nusilpo. Komunistai 
nori valdyti darbininkus, juos pažabojo, nes jie tik įrankis jų po- 
litikai. | ; 

K. Marksas, kurio vardą komunistai taip aukštai kelia, o 
esmėje niekina, sakydavo, jog darbininkams svarbiau viena jų 
organizacija, negu tuzinas programų. Ir Rusijoj darbininkų or- 
ganizacijų naikinima, lai išlieka Lenino programa. 

Visos darbininkų organizacijos, kurios | tai valdiškos, 
jos gausios, bet ne galingos, nes atsirado valdžios įsakymu, ne 
pačios išdygo. O jeigu kurios išliko iš senovės ar naujai atsira- 

do, tai komunistai jas iš pamatų išardė. - Jie ardo visokias lai- 
svas darbininkų organizacijas. 

Komunistai, apsimetę draugais, stengiasi patekti į visas ne 
komunistų darbininkų organizacijas, vien tik jų išardyti ar į sa- 
vo rankas paimti. Tačiau, neveizint į visus rusų valdžios perse- 
kiojimus, visgi jos yra, kovoja su esamąja pasivadinusiąja „dar- 
bininkų“ valdžia. 

Komunistai spiria visas darbininkų organizacijas pripažinti 
juos, o geruoju nedarant, tai griebiasi prievartos. 

Pavyzdžiui, sužino kas priklausė pirmiau ar dar priklauso 
į kurią revoliucinę ar darbininkų organizaciją, tai reikalauna iš 
jo, kad tą organizaciją likviduotų, viešai pripažintų, kad viena | 
vienintelė partija esanti komunistų, geriausia esamoji valdžia 
rusų. Darė tai tarp rusų, tą patį daro tarp ukrainiečių, armėnų, 
gruzinų ir k. Nesant laisvųjų partijos narių, atveda iš kalėjimų, 
žada paleisti, jeigu pasirašys ir viešai paskelbs atsisakymą nuo 
savos partijos. Dorieji, stiprieji atsisako, kiti nukankinti, nu- 
varginti, sutinka. Kalbėti gi prieš tat negalima; gresia kalėji- 
mas, jeigu laisvas. Ža 

Panašiai elgėsi su darbininkais prieš 20 metų žinomas Zu- 
batovas. O jeigu ieškoti panašumų iš mūsų praeities, tai rasi- 
me, berods, tikybos srityje, kaip caro kazokai plakdami varė 
unitus į —vieningą, išganingą... pravoslaviją. Dabar kazokai taip 
varo darbininkus į komunistus. 


Susipratusių darbininkų organizacijos Rusuose kai kur ne- 
įsileidžia komunistų į savo tarpą, kai kur streikuojantieji darbi- 
ninkai tarp kitų reikalavimų stato komunistų pašalinimo iš pa- 
briko, į pabriko komitetus susipratusieji darbininkai neberenka 
komunistų, kaip pirmiau žmonių iš caro žvalgybos. Kartais eina 
toliau: juos primuša, žinoma slapta, kad neįkliuvus. 


Išnaikinus laisvas, demokratines darbininkų organizacijas» 
"vaisiai bus tokie: grįžus ar įsivyravus kapitalistų klasei, 0 jos 
įsivyravimas neabejojamas, nebus kam aniems beatsispirti. 

Ir dabar kaip ir prie caro, sujudo Rusijos darbininkai, ku- 
rie dirbo nedaugely pabrikų ir kasyklų. Reikalavimai tie patys 
bet ir priemonės tos pačios, ką ir caro laikais: laiku išmokėti 
algas, nieko neišskaitinėti „aukoms“ komunistų reikalams, pa- 
šalinti šnipus (dabar „komunistais“ vadinamus) ir t.t. 

Buvo demonstracijų su raudona vėliava, šaudė ir plakė su 
kančiukais... Paskui areštai... Ir tikrai darbininkų vėliava po ko- 
munistais tapo dar raudonesnė, ją sumirkė darbininkų kraujuo- 
se komunistai. 

DABARTINĖ RUSIJA IR KITŲ 
TAUTŲ NEPRIKLAUSOMYBĖ. 


Dabartiniai Rusų viešpačiai ne dabar pradėję veikti visuo- 
menės gyvenime, jie dirbo dar caro laikais, jau ir tuomet buvo 
parodę savo tikrojo veido dalį, dabar gi rodo visą. į 

Rusų komunistų pradėtojas, Leninas, taip ir kiti jo drau- 
gai, priderėjo pirmiau, kaip minėta, prie socialdemokratų parti- 
jos. Ji savo programoj, 1903 m. išleistoj, daugiausiai Lenino 
rašytoj, sako, jog leidžiama kiekvienai tautai apsispręsti, tai rei- 
škia leidžiama jai, jeigu nori, nuo Rusijos atsiskirti, prie kitos 
valstybės prisidėti ar net savo valstybę įkurti. Taip buvo pro- 
gramoj parašyta; o kaip kokios nors nerusų tautos partija pa- 
reiškė norą skirties nuo Rusijos, tai neleido. 

Rusų tauta, užimdama tiek daug vietos pasauly, kaip ir jų 
caras, apsvaigo nuo tų platybių, išdidėjo visi; kas norėjo skirties 
nuo Rusijos, tai jų akyse buvo skaitomas jų priešu. Tuo išdi- 
dumu užsikrėtė ir rusų socialdemokratai. Berods kartais aiški- 
no tuo, jog biją savo tautos nacionalizmo, o tas jiems pakenk- 
siąs. Ir galų gale tą programos vietą Leninas išaiškino taip, 
jog skirtis nuo Rusijos negalima, o kas skirsis, tai tas esąs na- 
cionalistas, atgaleivis, kenkiąs rusų darbininkams, 

Bet tautinis judėjimas stiprėjo, noras skirtis nuo Rusų 1a- 
biau ar mažiau atsirasdavo pas visas rusų prislėgtąsias tautas. 
Ir tat aiškiai pasireiškė 1905 m. revoliucijoj. Caras ima leistis 
atskirų tautų reikalavimams. Leidžiasi tuo atžvilgiu ir rusų so- 
cialdemokratai, jie sutinka duoti savivaldybę, autonomiją, bet ir 
tai tik didesnėms tautoms. Bet noras plaišyti Rusiją vis didėja. 

Atėjo didysis karas. Rusų vyriausybė pamatė, jog atski- 
ros tautos sudaro jėgą, kad jos neturi noro kariauti, piktuoju 
varomos nėjo į karą, tai jas geruoju įkalbinėjo, kad jos iš tik- 
ros širdies kariautų, už rusų caro ir rusų buržuazijos reikalus. 

Caras pažadėjo lenkams savivaldybę, iš lietuvių reikalavimų 
ką nors duoti caro ministeriai tik pasijuokė. Žinoma, duosnes- 
ni buvo socialdemokratai: jie po senovei pripažino kiekvienai 
tautai teisę atsiskirti nuo Rusijos, bet Leninas pridėjo, jog ru- 
sams reikia palikti teisė agituoti prieš ją praktikoj, *) o jis tuo 
reikalu buvo daug nuolaidesnis, negu rusų socialpatriotai Ple- 
chanovas ir kiti, kurie su griežtumu puolė norinčius skirtis nuo 
Rusų, kurstė eiti prieš juos, pav. ukrainiečius, 

Greitai pats Leninas atsidūrė Rusijos viršūnėj, caro vietoj, 
užvaldė sostą jis ir jo draugai, dabar vadinami komunistai. Pa- 
sirodė, kad tik žodžiu tepripažino teisę „apsispręsti“, o kai kas 
norėjo tat vykinti, iai neleido. 


*) Lenino raštai t. XIX p, 149 (rus.) 

Paaiškinimui gali būti toks pavyzdys. Leninas pripažino 
pilnas teises suomiams turėti savo valstybę, pripažino nepriklau- 
somą Suomiją, pats įteikė jos atstovui tam tikrą raštą, o tuo 
pačiu laiku padarė sutartį su suomių komunistais, kad pultų anų 
valdžią, davė jiems pagalbą pinigais ir ginklais. 

Kitas rusų galvinis, gabus organizatorius, puikus rašytojas, 
Trockis, turėjo prieš visą pasaulį teisinti rusų komanistų valdžią, 
kodel jie užgrobė ir paskandino kraujuose demokratinę socialis- 
tinę Gruziją. Tenai jis sako, jog nereikia paisyti į prižadus, 
duotus ne saviškiems, galima ir meluoti, galima galabyti priešus 
ir atvirai ir iš pasalų. Ir jeigu Sovietų Rusija nemušus 1920 m. 
socialistų Gruzijos, tai ne del to, kad abejojus del savo teisės 
mušti piktą, nepermaldomą, vylingą priešą, o del politinio  tik- 
slingumo motyvų. Gruzija, anot jo, tokia menkutė, o išdidusi, 
pasipūtusi, išdrįsusi stoti Rusijos priešų eilėse, norinti eiti prieš 
galingąją Rusiją, ji turėjo žūti. Gruzija — tai tik visos Rusi- 
jos kovos vieta.*) 


Kalbėdamas apie tautų apsisprendimo teisę, Trockis randa, 
jog tas obalsis, tokie žodžiai geri pereinamais laikais, o šiaip 
jie nereikalingi. O kadangi Gruzijos komunistai patys neįsten- 
gė panaikinti nepriklausomybės, nors turėjo iš rusų pinigų ir 
ginklų, tai atėjo „pagalbon“ Rusų armija ir prijungė prie 
Rusijos. 

Nepripažino Rusai praktikoj nė vienai tautai nepriklauso- 
mybės, nei rytuose, nei vakaruose, nei pietuose. Dargi su to- 
mis visomis tautomis, su kuriomis padarė taikos sutartį, ant ry- 
tojaus kariavo. Tas pat buvo paruošta padaryti ir Lietuvai, ką 
tik pripažinus nepriklausomybę. 


Pažiūrėjus į rusų komunistų partijos organižaciją, matyti, 
jog tai ne lygių atskirų tautų partijų sąjunga, o tik rusų par- 
tija, rusų interesams dirbanti, gi kitos tautos turi rusams - tar- 
nauti. Dargi visos Europos komunistų partijos, įeinančios į 
Maskvos internacionalą, turi jai tarnauti, jos politiką sekti, jos 
nurodymų klausyti. Ne be reikalo Lietuvos komunistai biaurė- 


jas tais, kurie nori Lietuvos nepriklausomybės. Iš pradžių dar 


žodžiais sutinka duoti laisvę, tik darbuose ne, o paskui ir žo- 
džiais nebesutinka. 
VIII Rusų Kom. Partijos kongrese vienas vadų pasisakė: 
ita visa pagirtoji apsisprendimo teisė neverta supuvusio kiau- 
šinio, Ji ar tai diplomatų žaislas, kurį kartais reikia žaisti, arba 
dar blogiau, negu žaislas, jeigu tat imama rimtai“. 
Komunistų mokslininkas Bucharinas ten pat pasisakė, jog 
galima tą apsisprendimą skelbti hotentotams, indams ir t.t., nes 

tuo kenkiama svetimam imperializmui, bet rusų pavergtoms tau- 
toms—ne, dargi juokėsi iš to sumanymo, kad ketina duoti ją 
rusų valdomiems baškirams. Buvo tai kalbama viešpatavimo 
pradžioj, jie neatsimainė nuo tų laikų, nuėjo blogyn, jie atka- 
kliau lipdo Rusiją. 


RUSŲ KOMUNISTAI LIPDO 
DIDŽIĄJĄ RUSIJĄ. 


Didžioji carinė Rusija subirėjo, atsirado jos pakraščiuose 
naujų tautinių respublikų, dargi ir ten, kur jų steigėjai pirmiau 
apie tat nebuvo ir kalbėję. Ir tos tautos, sykį paragavusios ne- 
priklausomybės, jau nenori jos išsižadėti, ginasi nuo rusų. Rusų 
valdžia kiekviena, kuri sekė žlugusiąją carinę, liberalų ir demo- 
kratų, rūpinos pirmon galvon sulipdyti Rusiją. Visos tos val- 
džios neilgai tegyveno, išliko komunistų, kuri dabar ir atstato 
subirėjusį carų palikimą. 

Kurį laiką rusų liberalai, demokratai kariavo su komunis- 
tais del valdžios; jiems tame darbe padėjo Europos kapitalisti- 
nės valstybės, anglai, prancūzai, vokiečiai ir tik, kaip interven- 
cijos (Kolčako, Denikino, Vrangelio, Judeničiaus, (Goltzo-Ber- 
monto ir t.t.) neturėjo geros kloties, tuomet santarvės valstybės 
buvo tokios geros, jog leido gintis ir kitoms tautoms prieš ru- 
sų komunistų puolimus. Galų gale liko vieni komunistai val- 
džioj, be varžytojų. 

Iš pradžių rusai ėjo į kultūringiausius vakarus. Ukrainoj 
rusams pavyko įsivyrauti prieš ukrainiečius (prancūzai ėjo prieš 
juos, jie velijo vieningą Rusiją), bet vakaruose buvo atmušti, iš- 
liko Estija, Latvija, Lietuva, Lenkija. Rusai atsitraukė, padarė 
taiką ir vėl bandė pulti ant kiekvienos skyrium, bet ir čia ne- 
pavyko. Tuo tarpu atsikando dantis, padėjo šalin (bet tik lai- 
kinai!) senąjį planą plėstis vakaruose, metėsi į Aziją ir čia da- 
bar varo darbą didžiausiu įtempimu. Grąžina atgal atkritusias 
sritis ir prideda dar naujų. Jų darbuose matyti daug didesnių 
grobimų planų, siekiančių Indiją ir Didįjį Vandenyną. 

Rusai tegalėjo turėti geros kloties Rytuose, kuriuose žmo- 
nės stovi kultūriškai žemiau už juos, dar vyrauja pirmykštės ūkio 
formos, nėra nė žymės kapitalizmo, ir taria, jog ten įvesią ko- 
munizmą, bet savotiškas tenai tasai rusų komunizmas. Galima 
apsistoti prie to, kaip jie grąžino Rusijai tas atskiras sritis prie 
Kaspijo juros ir Kaukazo. 

Turkestanas—tai didelė lyguma skystai gyvenama (iš viso 
5!/; mil. žmonių) beveik vienos muamedų tikybos, įvairių tautų. 

Gyventojai—ar piemenys ar ūkininkai, auginą medvilnę. Pra- 
monės nėra. Darbininkai vien rusai —geležinkelininkai. Turke- 
stane pusę amžiaus siautė plėšrieji rusų valdininkai. Dabar re- 
voliucijos laiku, nenorėdami, kad ten įsivyrautų jų priešai, ko- 
muristai leidžia tvarkytis patiems, o iš savo pusės žada ginti jų 
popiežių, sultoną Konstantinopolyje, pridėdami, jog komunistų 
mokslas tai tas pats, ką Korane (šventraštyje) parašyta, kursto 
ginti Islamą prieš Europą, jo priešininkę. Gyventojai apsidžiau- 
gė. O rusai pamažėl Taškente organizavo „vietos valdžią“, „ta- 
rybas“, iš vienų beveik rusų ateivių, aplenkę vietos gyventojus. 
Turkestano čiabūviai gyventojai organizavo savo valdžią Kokan- | 
de, ruošėsi piie steigiamojo seimo, tenkinos autonomija. Ir Mas- 
kva įsakė išnaikinti jų pastangas, užpuolė Kokandą 1918 m. 
vasario 12—13 d. Degino mieštą 7 dienas, užmušta 12.000 
žmonių, moterų, vaikų, ištuštintas didžiausias miestas, kuriame 
buvo arti 120.000 gyventojų. Autonomijos šalininkus išžudė. Tur- 
tą plėšė, nerusų knygynus degino. Be to, paskelbė bado bloka- 
dą. Del javų neužderėjimo prasidėjo badas, tai neleido atvežti 
javų iš kitos šalies. Rusų komisaras, prašant duonos, atsakė: tegu 
stimpa. Išmirė arti milijono, — antra tiek dar badavo, tik jų 
tarpe nebuvo rusų. 

1918 m. geg. 1 d. Maskva įsakė paskelbti Turkestane re- 
spubliką. Iš 500 atvykusių į kongresą vos 15 čiabūvių, kiti — 
rusų valdininkai, —pirmiau jie buvo caro juodašimčiai, dabar ko- 
munistai. Ir visas bolševikų darbas Turkestane buvo plėšimai; 
kas per daug metų padaryta, sutaupyta, dabar viskas išardyta. 

emę dalijo rusams ateiviams ir valdininkams, atėmę iš vietinių; 
ir del 1921 metų bado Rusuose nusiuntė arti 1 mil. rusų ūki- 
ninkų kolonizuoti Turkestano; visą tat komunistai darė žiauriau 
ir baisiau, negu caro laikais. Turkestano ūkis nukrito, medvil- 
nių (bovelnų) auginimas apiro. Gyventojų  šauksmai, protestai 
negelbėjo; siunčiamos komisijos, kaip ir caro laikais, nieko ne- 
surado, Maskvoje tardymai negelbėjo, gyventojai staugia, 0 ru- 
sų jungas pasiliko. 

Ir Kirgizai tarė, jog bolševikai išgelbės juos nuo Kolčako 

jungo, duos jiems gyventi; tikrai jie žadėjo viską, bet nieko ne- 
išpildė, tik visa, kas buvo Kirgizų, naikina, galvijus atėmė, iš- 
varė į Rusiją, šviesesniuosius kirgizus išnovijo. . Iš kirgizų mi- 
nios traukia į Kinus. Komisarais paskirti žinomi caro laikų 
atmatos, 
Tuo pat būdu užkariautas Kaukazas, kuris buvo  kultūrin- 
gesnis už anas sritis. Gyventojų arti 12 mil., bet daug tautų ir 
tautelių. Žymiausios ir šviesiausios- gruzinai ir armėnai, Kau- 
kazo judėjimo priešakyje stovėjo gruzinų  socialdemokratija, an- 
trą vietą užima rėvoliucinė armėnų partija, vadinama „Dašnak- 
cutun“, 

Iš pradžių tos tautos tenkinos autonomija, norėjo būti susi- 
rišusios su rusais, bet komunistai išvaikė Rusijos steigiamąjį sei- 

mą, rusų frontas išnyko Kaukaze, turkai dabar bando iš pietų 
užkariauti Kaukazą, tai patiems teko savim rūpiutis, organi- 
zuoti apsigynimą ir kurti savo valstybę, nelaukiant rusų pagal- 
bos. Iš pradžių buvo viena Užkaukazės respublika, 0 paskui 
1918 met. geg. 26 d. skilo į tris — Azerbeidžaną, Gruziją ir 
Armeniją. | 

Azerbeidžanas totorių gyvenamas—tai pirmiausia tapo rusų 
imperializmo auka. Juk tenai, Bakų mieste, didžiausi žibalo šalti- 
niai. — Juos norėjo paimti anglai, naudodamies esamomis socia- 
lėmis ir tautinėmis kovomis. 

1920 m. balandžio mėn. rusai, paruošę dirvą, užima Bakų; 
užimdami Azerbeidžaną, apsiėmė vykinti tam tikras sąlygas: pri- 
pažinti armėnų nepriklausomybę, ginti ją nuo kitų valstybių pa- 
vergimo, valdymo formą tutėtų nustatyti steigiamasis seimas. Iš 
tų visų pažadų neišpildė nė vieno, padarė faktinai Rusijos pro- 
vinciją: valdė Maskvos paskirtieji komisarai, pasirėmę svetima 
rusų kariuomene, valdė rusų šnipų organizacija (ochrana ar 
črezvyčaika). Rusai, užėmę šalį, ėmė plėšti miestų gyventojus ir 
sodiečius, sakydami: per 2!/, metų sočiai prisiėdėte, galite pa- 
badauti. Ir visa, ką galėjo, gabeno į Rusiją. 1920 m. gegu- 
„žės mėn. buvo sukilimas Jelizavetpoly. Numalšino; žuvo arti 
15000 žmonių. Be to po visą šalį žudė ypatingai socialistus, 
inteligentus—nerusus, kad nebūtų kam organizuoti kovos prieš 
rusus atėjūnus. 

Sunkiau ėjo užkariauti Gruziją. Bandė rusai paimti  gin- 
klais keletą kartų, bet tauta, kariuomenė atmušdavo, išsilaikė per 
trejus metus. Per tą laiką socialistinė vyriausybė padarė daug 
reformų, ėmė tvarkyti gyvenimą, kas labai nepatiko Maskvai ir 
jos agentams. Šalis turtinga, reikia kaip nors užimti. Bolševi- 
kai iš pat pradžių nepripažino Gruzijos, ją laikė Rusijos dalim, 
o jos vyriausybę— „sukilėliais prieš teisėtą rusų valdžią“. Tuo 
tarpu gaudė gruzinus, gyvenančius Rusijoj. Gruzijos atstovas 
turėjo asmens pažinčių su Kamenevu, Leninu ir kitais iš tų lai- 
kų, kaip ėjo prieš carą, bet tas nieko negelbėjo. 1919 m. suė- 
mė visą gruzinų atstovybę rusų „ochrana“, Rusijoj varė agita- | 
ciją prieš socialistinės Gruzijos nepriklausomybę. Bet čia atsi- 
rado rusams keblumų; atsirado sunkenybių Ukrainoj, tokia rusų 
politika del Gruzijos apsunkina agitaciją kitose šalyse Europoj 
ir Azijoj. Todel sugalvojo kitaip panaikinti: iš pradžių pripa- 
žinti Gruzijos nepriklausomybę, nusiųsti didelę atstovybę į Tif- 
lisą, ir pradėti agituoti prieš Gruzijos valdžią ir ją nuversti. Bet 
pasitaisius rusų reikalams Ukrainoj, vėl apsisuko rusams galva 
nuo laimėjimų, tarė vėl, kad nebereikia jokios diplomatijos ir 
nepriklausomybės pripažinimo, dabar jau užteksią nusiųsti būrį 
šnipų žandarų ir kariuomenės, ir pavyksią Gruziją paimti. | 

Rusų komunistai darė pirmą žygį prieš Gruziją 1918 met. 
„ Nėpavyko paimti. Antrą sykį tat dar:, kai Gruzija turėjo susi- 

dūrimų su Turkais. Ir čia atmušė juos Gruzijos liaudis. Rude- 

nį 1918 met, bandė imti trečią sykį jau iš žiemių, ir Čia be ge- 
ros kloties. Pusantrų metų nepuldinėjo rusai: jie buvo užimti 
kitur. Atsipalaidavę, užėmė Azerbeidžaną, galėjo pulti ir Gruzi- 
ią. Ir vis nepavyksta. Tuomet rusai permainė taktiką: pradėjo 
derybas, padarė taiką 1920 m. geg, mėn, kad suplaišytų iš vi- 
daus. Rusų atstovybėj Tiilise buvo 300 rusų agitatorių ir šni- 
"pų. Ir jau 1920 m. pabaigoj rusų vyriausybė išdirbo platų pla- 
"ną pulti Gruziją, viešai gi kalbėjo apie taikingumą, judošiškai 
bučiuodavos su Gruzijos atstovais. Emė kalbėti apie Santarvės 
puolimą, veržimąsi ir t.t. Rusai puolė, neskelbę karo, puolė iš 
pasalų, pradėję sprogdininimą viduje; palengvėjo tas darbas ir 
del to, kad gruzinai buvo Žmoniški, kultūringi ir švelnūs su ru- 
sų agentais, Ir rusai visai pasiruošę 1921 m. vasario mėn. puo- 
lė Gruziją. Supo iš visų pusių, o dar iš pietų padėjo jiems tur- 
kai, su kuriais rusai buvo padarę slapta sutartį. Kovo mėn. 
Gruzija rusų ir turkų užimta, pasidalinta, daugumą šalies užė- 
mė rusų kariuomenė. Užėmę, rusai naikino gruzinų inteligentiją, 
susipratusius darbininkus, jų organizacijas, ypač gi naikino so- 
cialdemokratiją. Rusai negailėjo savųjų inteligentų, dabar su di- 
desniu smagumu naikino svetimus jiems Gruzinus. Išgamos, 
perėjusieji į rusų pusę, degė dar didesniu kerštu, negu patys ru- 
sai, pav. tokie fanatikai, kaip Džugašvili (Stalinas); net Leninas 
rado reikalinga maldyti Šitą gruziną. Kaip paprastai, imama ir 
grobiama turtas, gabenama jisai Rusijon. 

Socialistinės Gruzijos puolimas pakėlė triukšmą Europos 
socialistų ir darbininkų tarpe. Tenai buvo aišku, jog rusams 
rūpi tik svetimųjų kraštų puolimas. Ir Europoj rusai įgijo dau- 
giau priešų, negu iki šiol. Ne be reikalo turėjo visokiomis kal- 
bomis teisintis prieš darbininkus ir vis negali išbristi iš tos krau- 
jo ir melo balos. Bet savo darbą nesiliaudami varė toliau. Žu- 
dė, lyg nieko nebūtų atsitikę. Pavyzdžiui, 1923 m. vasario 13 
d, sušaudė Tiflise 92 gruzinus, daugiausia buvo tai socialdemo- 
' kratai, kraujuose paskandino rusų išprovokuotą 1924 m. maištą. 

Žiauriau pasielgė rusai su armėnais. Iki 1920 m. gegužės 
mėn. nekliudė armėnų, dargi žadėjo pagelbą, o savo tvarkos 
neįvesią, nes armenai dar esą nepriaugę. Iš tikrųjų 1920 m.va- 
sario m. rusai buvo padarę slaptą sutartį su turkais, kur buvo vienas 
punktas, jog turkai apsiima eiti prieš armėnų respubliką Rusai, 
išėjus aikštėn šitai slaptai sutarčiai, atvirai paaiškino: armėnai 
yra tarp rusų ir turkų, todel rusams reikia ar paimti armėnus į 
savo politikos vagą, ar sunaikinti, toks esąs pasaulio revoliuci- 
jos reikalas, o armėnų tauta permaža, kad reiktų jos paisyti; jei- 
gu ji ir visa žūtų, tai pasaulis negriūtų. 

itaip ciniškai nekalbėjo nė rusų caro atstovai, 

Rusai norėjo išnaikinti armėnus. Žinojo, kad turkai išnai- 
kino per karą arti 1.200.000 armėnų, tą kruviną darbą per di- 
dijį karą dirbo Enveras, vėliau tapęs komunistų draugu, O ne- 
senai pats Žuvęs kovoje su jais Chorezme. Iš pradžių bandė 

padaryti sukilimą armėnai-komunistai su priglobtais rusų caro 
karininkais, bet geros kloties neturėjo. Tuomėt atėjo rusų ka- 
riuomenė ir ėmė atvirai dalimis Armėniją, joje įvedė rusų komu: 
nistų tvarką, tai reiškia: senovės rusų būdu skerdė armėnus lai- 
svės mylėtojus, pasiturinčių visą turtą plėšė ir dalijo atėjūnams, 
ar gabeno į Rusiją. Į armėnų kovas su rusais įsikišo turkai. 
Rusai įtikinėjo liaudį, kad naujieji turkai nebe tie patys, o kiti, 
geresni; agitatoriams pavyko išardyti susidariusią armėnų ka- 
riuomenę. Ir viena armijos dalis turėjo pasiduoti turkams, ru- 
sai pribaigė kitą jos dalį. 1920 m. gruodžio 2 d. Armenija ru- 
sų rankose. 

Rusija nė vienos sąlygos neišpildė, kuriomis Armenija pa- 
sidavė rusams. Dabar prasidėjo persekiojimo orgijos, žudė po 
vieną ir masėmis. Armėnams teko bėgti kur kas gali, bet visa 
tauta nepabėgs ir kur? 

Ypač kliuvo revoliuciuei partijai  Dašnakciutunui, ilgai ko- 
vojusiai su rusų carizmu. Caro įpėdiniai komunistai rovė iš 
"šaknų jos diegus. Terroru stengėsi nubaidyti liaudį nuo bent 
kokio priešinimosi, bet visų nenuoramų negalėjo išnaikinti. 

1921 m. vasario 17 d. armėnų sukilimas per tris dienas 
nušlavė visą komunistų valdžią. Rusai a!siuntė daugiau kariuo- 
menės, išpiovė susipratusius darbininkus, ir vėl įsivyravo. 

Iš tų trijų respublikų rusai sudarė vieną Užkaukazės res- 
publiką. 

Tais pačiais keliais grąžino kitas rusų sritis, nuo Rusijos 
atkritusias, Europoj ir Azijoj; dargi pasistengė nueiti toliau. 
Užėmė ar paėmė savo globon net nebuvusias rusų carų sritis, 
įsivyravo Bucharoj, Chorezme, veržiasi į Persiją, Afganistaną. 

Bet čia jau susidūrė su kitomis galingomis kapitalistinė- 
mis valstybėmis, kurios pastojo rusų imperializmui. 


RUSŲ IMPERIALIZMAS. 


Rusų imperializmas yra labai senas, tik kiekvienoj gady- 
nėj jis kitaip vadinos, kitaip buvo aiškinamas jų puolimas. Iš 
pradžių norėjo savo tikybą (pravoslaviją) praplatinti; sakydavo, 
jog Maskva —trečioji Roma, reikia sujungti visus vienos tikybos; 
paskui dėjo tautinį pamatą, jie esą slavai: turi sujungti visus 
slavus ir juos išvaduoti iš po svetimo jungo. Dabar atsirado 
naujas pamatas Rusijai plėsti, nebe carų pradėtas, bet jų pro- 
grama vykinama, jis vadinasi komunizmu. Ė 

Gal, skleisdami tas idejas, platintojai nevisuomet rūpinos 
„Rusijos plėtimu, bet jeigu jis ėmė tarpti didelėse masėse, turi te- 
sa ba kloties, tai ja naudojasi rusų viešpačiai Rusijai 

idinti. 

XVIII-XIX amž. rusai veržėsi prie išėjimo į plačiąsias 
jūras. Priėjo prie Baltųjų ir Juodųjų jūrų,  pabuvę kiek laiko, 
nori eiti dar toliau: per Juodąsias nori išeiti į Viduržemių. O 
čia prie kelio stovi turkai, reikia jie išvyti, įsivyrauti Konstanti- 
nopolyje. Bando tat padaryti tiesioginiais keliais, bet nevyksta. 
Tai stengias prieiti prie to aplinkui: per Kaukazą, Balkanus. Bal- 
kanų pusiasaly gyvena mišrios tautos, įvairių slavų, rusų jie 
„broliai“, vienos tikybos, tai reikią jie gelbėti nuo turkų ir ger- 
manų jungo, ir stengėsi juos gelbėti, savuosius gi slavus (len- 
kus, gudus, rusinus) naikino ir rusino. XIX amž. baigiantis iš- 
gelbėt išgelbėjo slavus nuo turkų, bet patys jų negavo, ten įsi- 
kūrė nepriklausomos serbų, bulgarų valstybės, nes vakarų Euro- 
pos valstybės neprileido. | 

O savo plėtimąsi rytuose, Azijoj, rusai kitaip pateisindavo: Azi- 
joj reikią krikščionija išplatinti, civilizacija sukurti; O kartais ir 
tokio tikslo nereikia: blogai daiktas guli, tai reikia jis pagauti. 

Komunistai paėmę viršų, paskelbė visas carų. padarytąsias 
slaptas sutartis, iš kurių buvo matoma carų politikos grobštu- 
mas ir Europos vyriausybių plėšrumas. Bet įsivyravę, tulą lai- 
ką paviešpatavę, eina tomis pat pėdomis — grobimo, žiaurumo 
ir slaptų sutarčių. Dabartinę Rusiją lipdant, dažnai vadais buvo 
ne rusai latviai, žydai, lenkai, gruzinai ir tt. Vienodos prie- 
žastys gamina tą pačią politiką. Nei socializmas, nei komuniz- 
mas savo esme nėra imperialistinis, bet atsidūrus tokios valsty- 
bės viršūnėje, reikėjo žiūrėti rusų tautos interesų, kitaip neiš- 
silaikytų.*) | 

Rusai, būdami tamsūs, žemos kultūros, darydami tą savo 
revoliuciją, kurią Prancūzai padarė XVIII amž., sulig savo išsila- 
vinimu; žiaurumai — tai nesusipratusių, įnirtusių,  nukankintų, 
doriškai nupuolusių vergų ir valkatų darbai. Minia naikina vi- 
sa, kas priminė kultūrą, prabangą, šviesą, tvarką. Ir visą gerą 
sunaikinus, ima trūkti maisto, prasideda badas, ligos. Duonos 
tegalėjo gauti tas, kas buvo valdininkas ar karys. Ir naujojoj 
Rusijoj išaugo didžiausias valdininkų skaičius, padidėjo kariuo- 
menė; visi jie reikia maitinti. Kariuomenė daro savo darbą, 
puldama duoningas vietas, maitindama save. Į Ukrainą, Kau- 
kazą, Lietuvą, Lenkiją ėjo duonos ieškoti, taip jie sakė, taip iš 
tikrųjų ir buvo. 

Amžinai laikyti tokią daugybę valdininkų ir raudonarmie- 
čių negalima. Kur dėsis? Reikia užkariauti naujų sričių. Ten bus 
duonos ir šiltų vietų. | 

Užkariavę, vietos valdininkus ir inteligentiją išpiauna, kad 
netrukdytų naudoti, o jeigu atsirastų bendramanių čiabūvių—ko- 


*) Įdomu toks mažmožis. Reikia pažiūrėti į dabarinės rusų kariuomenės 
uniformą, tai rasime, kad panašus į caro Aleksos laikų drabužius ir sulygini 
atsipuola. Dailininką, kūrusį dabartines uniformas, patraukė senoji forma; O 
tuomet buvo didžiausi imperiallstiniai žygiai į vakarus, kaip ir dabar. 

munistų, tai juos iškrausto kitur, kai tie ima siauštis ir išmeti- 
nėti, jog nepildo prižadų. | 

Vidaus politika, nepasitenkinimas viduje, vedė prie plėti- 
mosi svetur.  Užgrobus svetimas, nerusų žemes, palengvėtų ru- 
sų ūkininkams, iš jų mažiau imtų rekvizicijų; be to plėtimasis 
svetur kelia rusų vardą, pritraukia rusų tautininkus, jie pradeda . 
eiti išvien su komunistais. O ir rusų valdžia turi parūpinti Že- 
mės savo ūkininkams kolonizacijai. Keistai skamba, būk rusams 
žemės trūksta, o tai teisybė. Menkai žemę išdirbant, jos netręšiant | 
žmonės vietomis neišgyvena. Ir carai siųsdavo išeivių į visas 
šalis, kur buvo galima įsibrauti. Didžiausios ūkininkų minios | 
išėjo į Sibirą, į Azijos vidurį, į Kaukazą, Ukrainą. Taigi dabar | 
tas atkritusias šalis reikia užkariauti, kad gavus žemės rusams, 
o tų šalių esant nepriklausomybei, to nebūtų galima daryti. Yra 
ir kita priežastis, — politiniai tikslai. Tai darė caras, svajojo 
jo priešai liberalai, daro ir komunistai. Mums užtenka priminti 
rusus starovierus, Lietuvon politikos tikslais atsiųstus. Per šį 
karą rusai (Miliukovai, Puriškevičiai ir kiti) svajojo karui pasi- 
baigus prisodinti rusų — kareivių Rytų Prūsuose, jeigu būtų už- 
kariavę. 

Duonos, ganyklų ieškojimas—tai priežastys nomadų krau- 
stymosi, tai plačių masinių puolimų ant artojų valstybių. 

Panašia, kaip dabar rusai, darė prancūzų jakobinai per di- 
- džiąją revoliuciją, pirm 120—130 metų. Dabartinių rusų ir anų 
prancūzų padėtis buvo vienoda: trūko duonos; antra vertus sa- 
vyjų amžinai neplėši; namie patogiau, jeigu plėšti svetimus: 
tautų išvadavimo obalsiu prancūzai ėmė plėšti italų, vokiečių, 
ispanų žemes, vaduoti juos nuo feodalų, bet drauge ir nuo duo- 
nos, turto, nuosavybės, kas priešinosi — tas buvo  kontrevoliu- 
cionierius. 

Pradėjus lyginti, gali kilti klausimas, ar taip pat pasibaigs, 
kaip prancūzų Napoleono imperializmas, kuris buvo užėmęs pu- 
sę Europos, išsipūtė, kad paskui plyštų kaip burbulas? Taip tu- 
rės baigtis. Bet ar nepraeis rusai pusę Europos lyg skėrės ir 
sugrius tik ties Reinu, ar jau ties Dniepru? | 

Rusų visuomenė, spauda, kuri gali be cenzūros pasisakyti, 
taigi užsieny, gėrėjas rusų komunistų nacionalizmu, juk tai jų 
pačių išauklėtasis. 

Nieko nereiškia jog viršūnėse sėdėjo ar sėdi ne rusai. Jų 
rankose vairas, bet vanduo neša Rusų laivą senąja vaga. Asmuo 
persilpnas, kad sulaikytų masių judėjimą. Masės diktuoja, jos 
savo gaivaliniu sunkumu spiria vairininką sukti ten, kur jų in- 
teresai nori. O jos eina tenai, kur mažiausias pasipriešinimas. 
„Kaip pradėjo komunistai del Rusijos čielybės kariauti, tai“ 
negelbėjo nei anglų-prancūzų pinigai, nei jų ginklai. Visi, ku- 
riuose buvo stipresnis tautinis pajautimas, bėgo Rusijon, tik kar- 
tais baimė keršto už padarytus darbus, ar net noras pačiam 
viešpatauti kai ką paliko užsienyje. 

Cariniai karininkai grįžo, ėmė tarnauti komunistams, ne- 
būdami jais. Vyriausybė išaiškino doriesiems komunistams, jog 
tai „specai“ (specialistai), nereikia reikalauti gero įsitikinimo, 
užteks, jeigu duos darbą. Ėmė gerinti jų padėtį, sudarė atskirą 
karininkų kastą, grąžino tą pačią drausmę; rusų karininkai pa- 
tenkinti, visa tat pravedė Trockis, Stalinas, Frundze. Kodel 
jiems neiti prieš Lietuvą, Ukrainą, Kaukazą? Juk tai buvusios 
carinės valdos. Kovos Kaukaze senai apdainuotos poetų ir ra- 
šytojų Puškino, Lermontovo, Marlinskio ir kitų. Ir dabar to iš- 
sižadėti? Lietuviai Lenkai ar ne amžini rusų priešai? *) 

Pažiūrėkime, kaip juodašimčiai rusai įvertina tą rusų ko- 
munistų, savo idejinių priešų, darbą, būdami užsienyje, laisvi 
nuo rusų cenzūros. 

Toksai Šulginas rašo laikr. „Russkaja Mysl“ 1921 m.; „Mes 
sutinkame, jie, raudonieji, sakosi kariauną ir nori kariauti del 
Internacionalo garbės. 

Iš tikrųjų gi, nors ir nesąmoningai, jie telieja kraują už tą, 
kad atstatytų Dievo mums sergimą Rusiją. Su savo raudono- 
mis armijomis, kurios yra sudarytos baltųjų pavyzdžiu, tol vai- 
kščios į visas puses, kol pasieks tvirtas sienas, kur prasideda 
stiprus kitų valstybių pasipriešinimas. Tai ir bus tikriausios bū- 
simos Rusijos sienos“. 


Arba kitas Ustrialovas taip sako: „Rusų Sovietų : valdžios 
siekimai ir gyvieji rusų valstybės interesai sutampa. Sovietų vy- 
riausybė, žinoma, nori kuo greičiausiai prijungti prie „proletarų 
revoliucijos“ tas mažutes valstybėles, kurių lyg skaudulėlių pri- 
bėrė ant buvusios Rusų imperijos“. Sovietų valdžia stengsis vi- 
somis priemonėmis sujungti pakraščius su centru—pasaulio re- 
voliucijos vardan. Rusų patriotai kariaus už tą patį — didžiosios 
"ir vieningos Rusijos vardan. Nors ideologijos be galo skiriasi, 
bet praktikos kelias vienas“. 

Arba Bobriščevas-Puškinas, juodašimtis advokatas, vedusis 
į kartuves revoliucionierių Geršunį, sako: „Keistas istorijos pa- 
radoksas, tačiau internacionalistai daro patriotų darbą, nori, kad 
ateitų anglai, lenkai, japonai... Minios jau sako —tegu valdo in- 
ternacionalistai, juk jie aiškiai dirba tautinį darbą!“ 

Nėsą reikalo kartoti senai žinomus faktus, kaip sovietų val- 
džia prijungė atskiras Rusijos dalis, pradėjus nuo Ukrainos ir 
baigiant Gruzija, 


„Kremlyje kiekvienas internacionalistas taps valstybininku: 


*) Nesenai Čičerinas, dabartinis rusų užsienių ministeris, komunistas, vi- 
sai pateisino Lietuvos-Lenkijos padalijimą XVIII amž. pabaigoj: sako, jos skyru- 
sios Rusiją nuo Europos. Iki šiol nei rusų nei kiti istorikai nedrįso to tvirtin- 
ti, nes Žinojo, jog rusai galėjo padaryti, ką norėjo, barjerų į Europą nebuvo, 
Rusų caro aras buvo visagalis. Iš tikrųjų: Lietava ir Lenkija buvo bajorų val- 
domos, buvo bejėgės, negalėjo apsiginti, del to ir užgrobė, nors rusams jokių 
kliūčių nedarė, | | i Ų 

negalima valdant šalį nesaugoti jos... Istorija prispyrė rusų „ko- 
munistinę“ respubliką, priešingai jos dogmai, pasiimti sau tauti- 
nį darbą, surinkti subirėjusiąją Rusiją, o drauge atstatyti ir di- 
dinti rusų tarptautinį svorį. Keista ir netikėta buvo pastebėti, 
kai besiartinant bolševikams prie Varšuvos, visuose Europos už- 
kampiuose su baime, bet ir su tam tikra pagarba, ėmė kalbėti 
ne apie „bolševikus“, bet apie... Rusiją, apie naują jos pasiro- 
dymą pasaulio arenoj. 

„Kita pozitinga sovietų valdžios pusė reikia pripažinti tat, 
kad (vėl lyg priešingai savo teorijai) ji buvo prispirta sudaryti 
stiprią disciplinuotą kariuomenę, pirmą kiekvienos valstybės bu- | 
vimo sąlygą, nors tat ir labai negera kalbėti po begalės aukų 
„didžiojo karo karui panaikinti...“ 

Potiechinas sako: tretysis Internacionalas pradeda būti sti- 
prus ginklas tautiniams Rusijos tikslams pasiekti. Niekur taip 
vaizdžiai neapsireiškė, kaip Rusuose. Komunizmas muamedonų 
(islamo) šalyse —nebūtoji svajonė, įsiurbusioji 'idėja.. Bet rusų 
įtaka Mažojoj Azijoj, Persijoj, o iš dalies ir Indijoj, rusų radijo 
stotys ir rusų karo instruktoriai „pasaulio stoge“ Atganistane—- 
"ryškus faktas, žymus istorinis Rusijos laimikis. Tas 5ovietų val- 
džios internacionalizmas savo dvasioje yra tautinis, atatinka ru- 
sų prigimties „pasaulybei“; dar Dostojevskis pastebi tai, kaip ti- 
pingiausią tikrai didžios rusų tautos žymę“. Potiechinas dargi 
pateisina rusų ištižėlių inteligentų išpiovimą... Rusiją lipdant 
ne carinė pravoslavų Maskva (Trečioji Roma), o Trečiasai In- 
ternacionalas.*) 

Ką tik sulipdytosios Rusijos varde pasiliko „federacija“, są- 
junga. Patogu buvo daugeliu atžvilgių: rodo, jog tai ne senoji 
Rusija, lengvatikiams suklaidinti, paskui atskirų sudedamųjų val- 
stybių vardu į užsienius galima siuntinėti daugiau agitatorių, 
šnipų ir provokatorių, užgrobimo politikai varyti. Užėmus visa, 
ką buvo galima, tik išmušus sau dantis vakaruose, reikia dabar 
virškinti, dabar federacijos vardas neatatinka tikrenybei, impe- 
rialistams ir nacionalistams pasidarė nepatogu. O vėliau ir tat 
išbrauks, beliks „vieningoji Rusija“ berods Rusijos vardas iš- 
brauktas. 

Visi dabartinės Rusų valdžios darbus komunistų priešai 
vienaip įvertina. Rusų juodašimčiai ir liberalai džiaugėsi, gyrė jų 
politinį darbą. Net jų persekiojami rusų socialdemokratai ne-. 
drįso peikti, tik papeikė kelią, kuriuo ėjo, reikėjo sako tat pa- 
daryti atsiklausus apačios.**) 


*) „Smiena Viech“ Praha. 1921. 
**) „Socialističeskij Viestnik“ 1923.VII,26. Nr. 13. 

RUSŲ KOMUNISTŲ NACIONALIZMAS, 


Programoj ar atsišaukimuose rusų komunistai pripažįsta vi- 
sas teises ir privilegijas ne rusų tautoms. Rusų nacionalistai iš 
pradžių buvo visai nusiminę, tarė; dabar tai jau bus žlugus Ru- 
sija ir „sultingoji, galingoji“ kalba, ypač kad viršūnėje iš pra- 
džių sėdėjo nė rusai, nors prisidengę rusų pavardėmis — latviai, 
gruzinai, lenkai, žydai ir tt. Bet tie svetimtaučiai, norėdami su- 
lipdyti Rusiją ir neduoti jai subirėti, o sau įgyti daugiau val- 
džios, noroms nenoroms turėjo remtis rusais, naikinti kitų tautų 
separatizmą. Padėtis spyrė juos tapti rusais tautininkais. Daug 
nereikėjo ir persilaužti, renegatai ar perkrikštai esti didesni fa- 
natikai ar tai partijos, tikybos ar tautybės gyvėnime. Didžiau- 
si svetimtaučių naikintojai tai nerusai išgamos—Stalinas (gruzi- 
nas Džugašvili), Ordžokonidze (gruzinas), Safarov (totorius), 
Dzieržynskis (lenkas), Trockis,  Steklovas, Kamenevas žy- 
dai ir t t. Pajuokdamas juos, sakydavo apie tai pats Leninas: 
„žinoma, kad surusėjęs svetimtautis (inorodec) visuomet perdeda, 
norėdamas būti tikruoju rusu“. Su kokiu džiaugsmu rašė Lie- 
tuvos komunistai Kapsukas, Aleksa ir kiti, gerėdamies, kad to- 
kie ir tokie darbininkai—lietuviai yra žuvę, kariaudami del Ru- 
sijos prieš ukrainiečius, norėjusius nepriklausomybės, ko nerado 
reikalo Žymėti patys rusai. Komunistai ne tik lipdė Rusiją, bet 
ir visus nerusus rusina. 


Rusinimui varyti vartojama įvairios priemonės: siunčiami 
komunistai į vietas, kur išpiauti ar išvaryti vietos gyventojai; 
įstaigose, kurios priklauso nuo centro, kaip antai geležinkeliai, 
finansai, kariuomenė ir t.t.—įvesta privaloma rusų kalba, o kul- 
tūros ir švietimo srityje atima kultūros darbuotojus, išsiunčia 
juos į rusų gyvenamą šalį arba į svetimas jiems tautas, kad jas 
rusintų, nes nemoka vietos kalbos. Sulyginus, kiek raštų išleista 
kokia kalba, matyti, jog kitoms, ne rusų, tautoms maža pinigų 
teskiriama, o kad truputį sumažintų nelemtą santykį, raštus ru- 
sų kalba leidžia Ukrainos, Gudų, Kaukazo ir t. t. įstaigoms; at- 
rodo, lyg tie nerusai taip ir prašos rusų kalbos, 0 savos jie ne- 
nori. Pažiūrėję į rusų apyskaitas apie kultūros ir mokymų dar- 
bą, dažnai rasime „darbininkų“ ir „mažažemių ūkininkų“ nuta- 
rimus, kur jie pasilgstą ruso mokytojo, savo kalbos nenorį, to- 
del vietos kalbos mokytojus Maskva gali ramiai siųsti kur to- 
liau, į grynai rusų kraštą, o ir „komunizmui“ sveikiau būsią. 
Lygiai taip pat daroma, kaip caro valdžia darė pas mus prieš 
karą: ukrainiečiai rusina lenkus, lenkai lietuvius ir t.t. 

Kitų ne rusų kalbų vartojimas trukdo didžiosios Rusijos 
lipdymui, del to komunistai prieš tat visokiais būdais kariauna. 
O kova dabar daug sunkesnė, nes tautinis atgimimas tikrai pa- 
gavo ir tuos klodus, kurie prie caro snaudė, ko širdyje nenorė- 

jo komunistai rusai. Žinoma, nedaug pas mus tepateko žinių 
apie visų tautų kovas prieš rusinimą, nes spauda visa valdiška, “ 
ir yra tokia baisi cenzūra, kuri Rusuose tebuvo prieš 100 metų. 
Ir tos tautos, kurios neturi daug inteligentijos, neturi žmonių, 
gyvenančių užsieniuose, su kuriais turi ryšių, rečiau tęgali atsi- 
liepti į pasaulio darbininkus ir šiaip darbo žmonės ir pasakyti 
savo vargus. Kiek geresnėj padėtyj yra ukrainiečiai, gruzinai: 
jie rusų pakraštyje, turi daugiau inteligentijos; nors daug vieto- 
je iššaudyta ar ištremta, visgi gerokai liko. Ypač rusų komu- 
nistams kenkia Europos akyse 0 ypač darbininkų tarpe gruzinai, 
kurie buvo įsikūrę savo socialistinę respubliką trejus metus gy- 
veno. Iš pradžių gruzinai komunistai, ką tik atsiradę valdžioje, 
palaikė Maskvos politiką ir aklai pildė jos įsakymus, bet rusai 
nuėjo per toli, vieton tarptautinio komunizmo varė rusinimą, 
gruzinai ėmė priešintis, tai tuos gruzinus komunistus rusai išvi- 
jo, tačiau liko dar vietoj, nepatenkinimas augo. Atsiųsta buvo 
iš Maskvos valdiškoji komisija, tyrinėti skundus del rusų Žiau- 
rumų, bet nusiuntė savo žmones rusifikatorius — du gruzinu ir 
vieną lenką (Džugašvilį—Staliną, Ordžonikidze, Dzieržinskį). 
Komisininkas Ordžonikidze, tyrinėdamas iš tikrųjų gruzinų „so- 
cial-nacionalistų“ 0 ne rusų komunistų nusiskundimus, taip bt- 
vo įnirtęs, jog ėmė viešai mušti liudininkus ir kaltintojus. 

| 1923 m. rusų komunistų suvažiavime Centro Komiteto dau- 
guma nenorėjo nagrinėti „tikiųjų rusų“ Žiaurumų su gruzinais. 
Pats Leninas, dar tuomet gyvas (nesenai miręs), kuris, kaip yra 
žinoma, nebuvo švelnus ir doriškai švarus su savo politikos prie- 
šininkais, rado reikalo užtarti gruzinus, užsipulti ant  Džugašvi- 
lio, Dzieržinskio ir kitų „tikrųjų rusų“, ir prašyti  Trockį, savo 
priešginį, užtarti gruzinus, jų bylą . iškelti kongrese. Ir visa tat 
paslėpta, kad niekas nežinotų, o šitie „tikrieji rusai“ iki šiai | 
dienai pasiliko diktatoriais. Ziaurumai ėjo toliau, gruzinų šau- | 
dymas nesiliovė, kalėjimai pilni. Taigi dabar, kaip ir prie ca- 
rų, negelbėjo net pačių viešpačių užtarimai. Buvusięji Gruzijos 
seime ir valdžioj, kurie nebuvo pabėgę, buvo laikomi iš pra- 
džių Gruzijos kalėjimuose, o paskui ištremti į Jaroslavlį, vėliau 
į Suzdalį. Jie buvo įkaitai už Gruzijos gyventojus. Juokdamies 
iš svieto lygintojų, jie siūlo Maskvai grąžinti juos į gimtąjį Kau- 
kazą, nes čia, sako, jie gali mirti nuo blogo oro i maisto, o nu- 
mirėlis negalįs būti įkaitu, taip pat kreipdavosi į gruzinus, esa- 
mus Maskvos valdžioje, su reikalavimais, kad leistų rašyti namo 
gruziniškai, nes jų tėvai, — darbininkai ar ūkininkai, nemoką ki- 
tos kalbos; prie kaizerio vokiečių nelaisvėj būdami, prie caro 
nesykį kalėjimuose sedėdami, taip pat galėję rašyti gruziniškai, 
dabar neduoda, dargi apsiėmė iš savo kalėjimo lėšų laikyt mo- 
kantį gruziškai vertėją laiškams skaityti, kad Maskvai pamažintų 
išlaidas. Zirioma, negelbėjo. 

„Vėliau rusų spauda ėmė skelbti, jog rusų valdžia pamai- 
nius frontą, pakeitus iš pamatų savo politiką tautiniu klausimu, 

dabar tai pripažinsią mažųjų tautų kalbas, jas palaik sią. Pama- 
tan deda tokį aiškinimą: komuni/mas pasirodo neturėjęs kloties, 
o revoliuciją daryti reikia, Azijoj tegalima esą kelti tautas, žadi 
nant nacionalizmą. Bet ir tai tik tušti žodžiai, Atmainų iki 
šiol nepadaryta. Ukrainos armijai žadėjo įvesti „jeigu ir kur 
bus galima“, ukrainiečių kalbą... Tuo tarpu viskas eina rusiškai. 
Viršūnės tos pačios, taigi ir darbai tie patys. Bet turės leistis. 

Komunistai valdžioje elgiasi taip pat, kaip caro ministeris 
Stoluipinas: iš pradžių ramybė, o paskui reformos, o ramybei 
įvykus reformų nebedarė, nes niekas nebereikalaująs esant ra- 
mybei. i 

Užtat tenai, kur nėra dar rusų, 0 įeiti norėtų, kartais de- 
dasi dideliais tos tautos patriotais. Pavyzdžiui, buvo atsitikimų, 
jog lenkų komunistai susikirto su rusais komunistais: šie įsakė 
aniems būti karštais lenkų patriotais, įsakė veidmainiauti. Bet 
ne visi lenkų komunistai norėjo būti tokiė lankstūs, delto ir su- 
sivaidijo, ir turime tat ir pas mus: komunistų leidžiami atsišauki- 
mai kartais kokių patriotų vardu rašyti, sako, kad tas ir tas lie- 
tuvis esąs parsidavęs lenkams. O Lenkijoj kursto lenkų darbi- 
ninkus iš vieno su šovinistais eiti prieš lietuvius, o Vilnių sau 
pasilikti. Todel visos jau keletą metų skelbiamosios žinios apie 
permainą nerodo, kad būtų rusų politika persimainius; pasikeitė 
agitacijos arkliukai ir balnai, bet ne jojėjai. 


SUSIDŪRIMAI SU KITOMIS 
VALSTYBĖMIS. 


Patys komunistai nesykį skelbdavo pasauliui, kad toji at- 
maina, kuri yra padaryta Rusijoj, išliks tenai, jeigu ir visam pa- 
saulyje ji bus įvesta. Taigi reikia visur ji įvykinti ir tam  da- 
lykui ieškoti šaltinių. Delto visur kelia revoliuciją. Bet tvarka 
nevisur vienoda, nevienodai galima darbas varyti: vienur daugu- 
ma gyventojų gyvena miestuose, ir jų tarpe darbininkų yra dau- 
guma, žmonių sodžiuje maža; kitur vyrauja sodiečiai—ūkininkai, 
o dar kitur—tik piemenys, iki anos tvarkos nepriėjo. Taigi kur- 
stymo keliai bus įvairūs. 4 | 

Bekurstydami anose valstybėse darbo žmones, turėjo susi- 
durti rusų komunistai su jų vyriausybėmis. Rusų komunistai, 
norėdami aplaiminti pasaulį ir save išgelbėti, neša savo mintis į 
kitas šalis, tik kurstytojus rusai dabar tegali išvežti į užsienius, 
Kitose šalyse kursto darbininkus, sodiečius, suranda visokiais 
pažadais šalininkų, sukelia naminius karus, sukilimus. Todel 
suprasime, kad anose vietose nemaloniai priima tokius svečius, 
kaip rusų kurstytojus, jų neįsileidžia. Taigi turėtų šalintis Rusų. 

Bet iš kitos pusės kapitalistinės valstybės nori įeiti į Rusi- 
ją. Rusijoj yra daug žalios medžiagos, o rusai jos nemoka ap- * 
dirbti, taigi įėjus į Rusiją būtų galima parsivežti jos namo ir 
apdirbti, duoti darbo savo pabrikams. Be to Rusija galėtų pirk- 
ti daug Europos pabrikinių dirbinių. O dabar to visai nėra: 
Rusuose žmonės basi, o negali nusipirkti batų, apdriskę, o ne- 
perka drabužių. Pasaulinis karas del to ir prasidėjo, kad rei- 
kėjo Europos kapitalui įsivyrauti Rusijoj. Sumušus vokiečius, 
vakarų Europa ruošias eiti prie Rusijos dalinimo. (O dabartinė 
valdžia ne tik nepasiduoda, bet dar pati pirmoji puola, jeigu ne 
su ginklais, tai su agitacija. Europa siuntė į Rusiją Kolčaką, 
Vrangelį, Bermonją ir tt. Su jais ėjo senoji caro valdžia, dva- 
rininkai, kapitalistai, del to geros kloties ir neturėjo. 

Komunistai mokėjo sunaudoti Europos kapitalistų  puoli- 
mus, sugebėjo organizuoti stiprią kariuomenę. Rusai —žmonės ra- 
mūs, klauso kiekvienos vyriausybės; kas turi valdžią, to ir klau- 
so. O kaip agitatoriai aiškino, kas tie jų priešai, tai valstiečiai 
ėjo ginti savo naujai gautųjų iš dvarininkų žemių. 

Ir jau susidarė, apsitvarkė kariuomenė. | 

Ir toji kariuomenė turi ką nors dirbti, neveltui maitintis so- 
džiaus duona, tai iš pradžių grobia atkritusias nuo Rusijos že- 
mes, o Azijoj net ėmė puldinėti svetimas sritis. Čia vėl prie- 
žastis, del ko rusai susidūrė su kitomis yalstybėmis. Siųsdami 
kurstytojus rovoliucijų svetur daryti, apsilpnina tas valstybes, 
duoda joms darbo viduje, tuo laiku gali plėšti, grobti patys sve- 
timas žemes. Ir susidūrė du imperializmu — Rusų ir Europos. 

Europos kapitalistų valstybės turi daug kolonijų  Afrikoj ir 
Azijoj, jas naudoja, spaudžia, iš to pas jas ir atsirado turtai. 
Ilgainiui, o ypač tenai tat apsireiškė stipriai del karo, tose ko- 
lonijose pradėjo rastis sava pramonė, atsirado čiabūvių pirklių, 
amatninkų, inteligentijos, nori jau atsikratyti nuo Europiečių 
„jungo. Dabartinė rusų valdžia siunčia į tas kolonijas savo agi- 
tatorius, pinigų, ginklų, daro ten sukilimus prieš europiečius. 
Taigi kyla bruzdėjimas del tautinės nepriklausomybės. Del to 
tai vyraujančios Europos ir Amerikos valstybės nori sunaikinti 
tą lizdą, kuris sėja neramumus visur, dirbti jiems neduoda, ir 
turi daug turtų, bet nei patys prieina, nei kitiems leidžia paimti. 
Ir susidūrimas neišvengiamas. Rusai pradėję nuo gynimosi, 
perėjo prie puolimo, dabar virto imperialistais, nacionalistinė 
valstybė. Naikina svetimą nepriklausomybę, komunistya gitaci- | 
ja svetur tik priemonė priešingoms valstybėms apsilpninti, 

KUR EINA RUSIJA. 


Galima užtikti spaudoj, išgirsti gyvoj kalboje pranašaujant 
greitą dabartinės Rusijos galą. Dažnai pranašauja tat rusai emi- 
grantai, kurie, gyvendami svetur, pasiilgo savo tėvynės, norėtų į 
ją grįžti, bet jų neįsileidžia; žinoma norėtų, kad tai įvyktų kuo- 
greičiausiai. Neteks čionai užsiimti pranašavimais, bet negali- 
ma praeiti pro šalį, to klausimo visai nepalytėjus. Tam klausi- 
mui išrišti palengvina sulyginimas su kitomis šalimis senaisiais 
ir dabartiniais laikais. 

Dabar Rusijos valdžia susitvarkė, turi didelę žvalgybą ir 
dar komunistus bent miestuose, be to turi kariuomenės, prisiga- 
mino naujų valdininkų. Jeigu nežuvo pirmiau, esant bloges- 
niam susitvarkymui, tai dabar turint spaudą, valdžią, kariuome- 
nę, policiją, sunku tikėtis normalio paprasto greito galo. Grei- 
čiau galėtų tat įvykti pramoningose šalyse, bent tokioj Žemės 
šalyje, kaip Rusija, sukilimas ar iširimas, vienoj vietoj, jeigu ir 
įvyktų, neturės įtakos į kitą. 

O ir dabartinė rusų -valdžia moka agituoti, moka dumti 
akis, tai puikiausi demagogai, be to moka prisitaikinti prie nau- 
jų sąlygų ir keisti politiką. Pavyzdžiui komunistai, įsivyravę, 
panorėjo įvesti komunizmą ne tik mieste, bet ir sodžiuje. Sodie- 
čiai paėmė dvarų žemę pasidalino, dirbo sau, komunų nepripa- 
žino. Vyriausybė bandė varu ją įvesti, bet nieko iš to neišėjo. 
Toliau norėjo prispirti, kad sodiečiai kuo ne dykai mditintų 
miestus ir kariuomenę, nieko už tat negaudami, taip pat nieko 
neišėjo. Jeigu plėšė, tai sodiečiai priešinos, o jeigu norėjo dy- 
kai atimti javų perteklių, tai jie nustojo sėti javus, auginti gy- 
vulius, o sėjo tik tiek, kad patys pramistų. 

Taigi bandymas viešpatauti prieš ūkininkų norą ūkininkų 
šalyje nevyko. Jokio komunizmo sodžiuje negali įvesti, ir var- 
gu dabar beįves. Ir nematyti, kad toliau beverstų, atvirkščiai 
sodina kapitalizmą—iš savųjų ir svetimųjų koncesininkų. 

Bet laukti, kad sodžius sugriautų dabartinę valdžią —nega- 
lima. O antra vertus nėra ko; tuomet grįžtų kita valdžia, grįžtų 
dvarininkai, norėtų atsiimti žemes ir reikalautų už jas atlygini- 
mo, o su tuo ūkininkai nenori sutikti. Taigi laukti iš tos pu- 
sės rusų vyriausybės žuvimo netenka. Ypač, kad pradėjus prie- 
a vyriausybė, pašaudžius kai ką ir neperlaužus, nusi- 
eidžia. 

Ar galima laukti, kad kas pultų iš šalies ir sugriautų? Iš 
tikrųjų, per keletą metų ištisai po revoliucijai įvairios valstybės 
„ kišėsi į Eusijos reikalus —palaikė tai anglai, tai prancūzai. Eu- 
ropos kariuomenės galėtų įeiti toli Rusijos gilumon, bet neap- 
galėtų, reikėtų visur kariuomenės turėti, o užėmus rusų žemes 
nieko negautų, dar turėtų maitinti alkanus, gydyti visokias ligas 
ir t.t. Ir del to dabar vargu kas beis, 

Bet Rusija pati pradėjo pulti kitūs, pati plečiasi, ir čia ga- 
li ištikti katastrofa. Kaip ji įvyks, negalima pasakyti, gali būti 
įvairūs galimumai. = 

Palyginimui gali būti Didžiosios Prancūzų Revoliucijos is- 
torija, iš kurių dabartiniai rusai mokosi, tik žadėjo nedaryti jos 
klaidų, bet gyvenimas juos stumia daryti jas. 

Prancūzų revoliucija,—tai buvo baudžiavų naikinimas, val-. 
stiečiams žemės davimas. Toks dalykas ramiai negali praeiti. 
Dvarininkai, karalius, negalėdami atsispirti, kvietė talkon sveti- | 
mus viešpačius, prasidėjo karas. Prancūzai laimėjo. Paėmę 
viršų, patys ėmė puldinėti kitus, žadėdami išvaduoti nuo feoda- 
lizmo jungo kitas tautas. Po visą Europą jie išsiuntinėjo agita- 
torių, kurie silpnindami kaimynus tuo padėjo prancūzams. Ko- 
vose išaugo didelė armija, atsirado tokių gabių vadų, kaip Na- 
poleonas Bonapartas. Jis norėjo sukurti pilną prancūzų viešpa- 
tavimą, darė tai, ką darė pirmiau Liudvikas XIV, tik vykdė 
daug platesniu mastu. Prancūzai norėjo vieni valdyti pasaulį, 
neprileisti anglų, dargi visai juos sutriuškinti. Ir tikrai prancū- 
zai stiprėjo, visur grobė, plėšė, statė savo valdžią. O pasibaigė 
tuo, kad prancūzų imperializmas žlugo. 

Dabartinė Rusija eina tais pačiais keliais. Ji taip pat va- 
ro senąją carų politiką, stengiasi plėstis kur ir kaip galima. Bet 
sąlygos kitos, negu prancūzų: rusai savo kultūra stovi žemiau už 
kaimynus, del to rusams į vakarus sunku plėstis; bandė, bet.ne- 
pavyko, nebeatgavo nė atkritusių nuo Rusijos tautų, susikūrusių 
naujas savo valstybes. Bet iš pradžių vakaruose sumuštoji Ru- 
sija atsigavo, vėl grįžta prie vakarų. Dabar tik pamaži kursto. 
Vėliau, kai pradės kilti ūkis, kai bus ko išvežti, tai veršis prie 
jūros, tatai atsilieps ant estų ir latvių, o jau vėliau ant lietuvių. 

inoma, jeigu per tą laiką nesubirės ar neįvyks kokia katasrofa. 

Bet dabar pas rusus daug didesnis plėtimasis į rytus, į | 
Aziją. Priėjo per Kaukazą iki turkų, ir ten turėjo sustoti. Ei- 
na toliau į Afganistaną, Kiniją, nori pasiekti Indijos sienas. 

Kynuose susiduria su Amerika ir Japonija; Afganistane ir 
Persijoj—su anglais, 

O sąlygos rusams plėstis Azijoj yra geros. 

Dabartiniai rusai stengiasi plėstis, keldami revoliucijas, atei- 
na kaip vaduotojai, o paskui įsivyraus kaip viešpačiai. 

Europos valstybės Azijoj turi kolonijų, anas naudoja, tai 
rusai ragina prie sukilimo, turi net tam tikrų mokyklų  agitaci- 
jai anom šalims. 

Komunistai pastatė programoj kolonijų panaikinimą. Ir jie 
kursto vietos gyvensojus, daro sukilimus. 

Del šito rusai silpnina Anglus, Prancūzus. Jeigu atimtų 
Azijos kolonijas iš jų, tai Europoj jos nedaug ką bereikštų, nu- 
vargtų. Rusija viena įsigalėtų. Išvadavimo obalsis tai priemo- 
nė Rusijai sustiprinti. (Gal pradėtojai ne to norėjo, bet rusų ko- 

munistų darbo vaisiai teks Rusijai, gal jau nebe dabartinei, 6 
jos įpėdinei. 

Bet anos valstybės neketina geruoju išsižadėti kolonijų, ku- 
rios duoda tiek pelno, duoda kareivių, turi dykų žemių. 

Ir jau matyti vakaruose ruošiasi prie karo prieš Rusiją. Nė- 
ra Žinių, kur naujasis didysis karas ištiks—ar Azijoj, ar Europoj, 
o gal susidūrimų bus abiejur. | 

Anglai gal norėtų įsivylioti rusus į vakarus, į Europą, te- 
gu čia susiduria. (Gali karan stoti kitos valstybės, tik anglų pa- 
laikomos, bet gali sunkiosios kovos ištikti ir Azijoj. 


Europos valstybės taip pat neturi vienybės. Kontinente vy- 


"rauja Prancūzai, kurie nori sunaikinti pergalėtąją Vokietiją, o ta 


neketina žūti. Prancūzai varžosi su Anglais Azijoj, Afrikoj. Taigi 
Europoj gali būti visokių dėjimųsi su kits kitu į sąjungą. To- 
liau yra dar kitų varžytojų. Japonija varžosi su Jungtinėmis 
Valstybėmis, susidūrė Kalifornijoj, Azijoj —Kynuose. Žemės dre- 
bėjimai apsunkino Japonų padėtį, ir tai apsilpnino jų plėtimąsi, 
bet nesulaikė. Del grobio Azijoj renkasi daugybė norinčiųjų. 

Šitas karas gamina dar baisesnį pasaulio karą. Rusų ko- 
munistai duoda pasauliui ne taiką, bet karą. | | 

Be abejo, tokie galimi dideli pasaulio įvykiai negali pra- 
eiti pro Lietuvą. 


KĄ KOMUNISTŲ RUSIJA 
IKI ŠIOL DAVĖ LIETUVAI. 


Kai kurie sako, kad dabartinė Rusija pirmoji pripažinus 
Lietuvą ir iki šiol ją gynus; nes jeigu ne dabartinė Rusija, tai 
Lietuva būtų senai žuvus. Šitą sako ne tik rusų komunistai, bet 
rasime tokių pat nuomonių ir ten, kur yra didžiausių priešų ko- 
munistų programai. 

Aukščiau matėme, kaip rusai naikino svetimą laisvę, tik 
nelytėjome Lietuvos. Ir Lietuvoj komunistai taip pat elgėsi, kaip 
ir kitur. 1919 m. jie atėjo Lietuvon, sekdami besitraukiančius 
vokiečius. Iš pradžių su vokiečiais jie  nesusidurdavo, veikė iš 
vien lyg susitarę, užimdami vokiečių apleistąsias vietas, tik 
žmonėse leido kalbą, jog atėję gelbėti iš po vokiečių jungo. Bet 
užtat greitai turėjo susidurti su besikuriančia Lietuvos kariuome- 
ne, o vokiečiai padėjo jai Santarvei reikalaujant. 

Lietuvos dalį rusai užėmė. Reikšmingas Vilniaus užėmimas; 
įėjo Pskovo pulkas. Rusai, eidami Lietuvon, iš anksto buvo nu- 
tarę, jog nori Lietuvą grąžinti Rusijai. To norėjo rusai tauti- 
ninkai, rusų valdininkai, karininkai, buvę žandarai ir policinin- 

kai. Grįžo rusų kalba, laikraščiai, spauda. Rusų valdžia, eida- 
ma Lietuvon, norėjo parodyti, kad ji ne senieji rusai, kad ji 
atstovauja. Lietuvos darbininkams, tai pastatė lietuvius viršūnėse, 
tik už jų nugaros pasislėpus viską darė Maskva. Kai kurie lietu- 
viai bandė rimtai žiūrėti į savo valdžią, tai juos tuoj pašalino, 
kam neleido naudoti Lietuvos. | 

Rusai elgėsi ir norėjo elgtis, kaip svetimame užgrobtame 
krašte Leido užmušinėti nemėgiamus žmones, leido naujiems 
viešpačiams novyti savo priešus, visur nenoroms žabodavo rusin- 
tojus, ir tikėjusieji dar į politinį komunistų švarumą ir gerus jų 
norus, ir jiems padėjusieji iš įsitikinimo, Lietuvoj veikusieji grei- 
tai pamatė rusų veidmainystę ir atsitraukė. Naudodamiesi val- 
džios šešėliu neleido per akis persekioti, rusinti, plėšti, javus, 
gyvulius gabenti į Rusiją, kad sau užtektų. Ir juos ėmė šalinti, 
nes jie rusų viešpačiams netiko. Tuomet rusai sudaro kitą Lie- 
tuvos vyriausybę, kuri trauktų į Lenkiją, gal greičiau abi val- 
stybi per vidaus "kovas patektų į Rusijos tinklą. 

1919 m. rusai išvyti. Sunkios buvo tos kovos, - tai buvo 
lietuvių liaudies kova prieš grįžusius rusų valdininkus ir žanda- 
rus. Tose kovose rusai stengėsi, kaip minėta, pastatyti prieša- 
kyje lietuvių vardus. Davė juos ir ne lietuviams, kaip antai: va- 
dams, pulkams ir t.t. 

Prisiviliojo vietoj žmonių vieną, kitą; vieną kitą buvo atsi- 
vežę iš Rusijos, kuriems buvo įkalbėję, jog jie išgelbėsią Lietu- 
vą nuo svetimo jungo, o patys gausią valdžios. Kitiems vietos 
žmonėms kalbėjo, jog naujoji Rusija nešant išganymą nuo var- 
go, bado, skriaudų. Kadangi buožės Lietuvoj sėdį, tai reikią 
juos išvyti, esamąją kariuomenę išnaikinti. Nors tai ūkininkų ir 
darbininkų vaikai, vis tiek reikią mušti. Iš tų karo laikų buvo 
toks atsitikimas. Pagavo į nelaisvę vieną lietuvį, buvusį tarp 
rusų. Jis, teisindamas save, nori įtikinti, kad jis toks pats lietu-- 
vis, tik esąs idejinis priešas, gero norįs, norėjęs išvaduoti Lie- 
tuvą. Jam atsakė karo įkaitintieji kariai; —nereikia imtis ginklo 
ir žūdyti idėjinius priešus.  Nepatikėjo, turėjo žūti... Toks žmo- 
gus rusams laimikis, mums — nuostolis. 

Ir vėliau paimtieji į nelaisvę jau slėpė savo lietuvystę, ka- 
riavo vien rusų vardu, berods mažas būrelis tokių ir tebuvo. 

1920 m. rusai, negalėdami vakaruose plėstis, sumanė ki- 
taip elgtis. Su mažesnėmis valstybėmis padarė taiką, 0 pradė- 
jo karą su lenkais. 1920 m. rusai vėl buvo Vilniuje, bet kaip 
Lietuvos „sąjungininkai“. Eidami į Varšuvą, paruošė pleną ir 
Lietuvai paimti. Atiduodami Vilnių lietuviams, veidmainingai 
pabučiavo viešai mūsų karininką, kaip draugą. O jau viską da- 
tė, kad pultų Lietuvą, jeigu pavyktų Varšuvą paimti; bet jiems 
tai nepavyko, ir rusai traukiasi atgal. Bet tik laikinai, vis tyko 
grįžti, vis laukia, kada vėl galės Lietuvą pulti. Tat daro kiek- 
vienai progai pasitaikius. 


1923 m. Rusija darė visas pastangas, kad įvyktų revoliucija 
Vokietijoj ir karštai jos ten laukė: nesigailėjo nei pinigų, nei pa- 
žadų ginklais pabarškinti. Spėjo, kad anglai — prancūzai, San- 
tarvė, pradės karo žygius prieš Vokietiją, į tą karą bus įtraukta 
Lietuva. Rusai įsikištų, nueitų iki Reino upės, pakeliui pagrob- 
tų visus tuos kraštus, kurie pirmiau priderėjo prie Rusijos. 

Šiemet (1925 m.) darė Estijoj sukilimą, norėjo įsivyrauti, 
buvo jau paruošta kariuomenė, bet nepavyko. Užėmę Estiją, 
kibtų prie Latvijos, Lietuvos ir t.t. 


KAM REIKALINGA LIETUVOS 
NEPRIKLAUSOMYBĖ. 


„ Galima kartais išgirsti tokį pasakymą: Lietuvai nepriklau- 
somybė nereikalinga, ji galinti drąsiai susidėti į vieną sąjungą 
su naująja Rusija; bent nereikią jos darbo Žmonėms; ji tokia ma- 
ža, galinčios ją praryti kitos didesnės valstybės, ją naudos, o 
kaip susidės su rusais, tai to pikto nebus. | 

Taip sako arba žmones su Rusija surišti, arba įsitikinę, jog 
Lietuvai taip būsią geriau. Sunku bus perkalbėti tuos, kurie 
„surišti“ su Rusija, jų visa siela tenai, čia jaučias svetimi; dar pik- 
čiau yra su rusų agentais: jų lūpomis šneka ne įsitikinimas, bet 
rusų pinigai. Bus ir tokių, kurie taip sako ar iš baimės, ar iš 
nepasitikėjimo savim, ar iš nesupratimo Lietuvos padėties, vis 
dar dreba prieš rusus, savęs nevertina, neįvertina nė nepriklau- 
somybės, 

Kam gi iš tikro reikalinga Lietuvos nepriklausomybė dar- 
bo žmonėms? Be nebus tai inteligentų prasimanymas? O tei- 
sybę pasakius, ji jiems reikalingiausia. | 

Iki šiol Lietuvoj po rusais darbo žmonės buvo visų nieki- 
nami, naudojami, iš jų net paskutinį duonos kąsnį atimdavo. 
Taip pat ir mūsų šviesuomenė negalėjo saii duonos Lietuvoj gau- 
ti, nes jie lietuviai, uždarbį teduodavo rusams. Ir turėjo jie ke- 
liauti į Rusijos gilumą, į Sibirą, 'į Kaukazą. Juodadarbiai, amat- 
ninkai negalėjo rasti darbo geležinkeliuose, sunkiai priimdavo 
valdžios dirbtuvėse. Ūkininkai negalėjo gauti žemės, nes lai- 
svoji buvo paskirta rusams-kolonistams, iš svetur atėjusiems, 
Kur nepažiūrėsi, visur lietuviai buvo suvaržyti, o vis tai darbo 
žmonės. Rusų valdžia tat darė, nes norėjo Lietuvą surusinti, 
lietuvius išvyti, rusų pasodinti. lr lietuviai ėjo kur kitur duonos 
ieškoti, už jūrių-marių, į tolimą Ameriką, į Rusijos gilumą. O 
ten buvo taip pat sunku gyventi, reikėjo skursti svetimoj Žžemė- 
je, nes niekas nemėgsta atėjūnų-svetimtaučių. 

Dabar to viso nėra. Dabar patys lietuviai gali Lietuvoj 
kurti naują gyvenimą. O jeigu esti daug painiavų ir sunkumų, 
tai del to, kad dar ne viską sutvarkė po karo, kiek laiko praė-- 
jus gyvenimas nusistovės, įsitaisys. 


Kas gi būtų jeigu rusai grįžtų? O gi daug dalykų, Lietu- 
vos darbo žmonėms naudingų, būtų panaikinta. Jei rusai su- 
grįžtų, žemės reforma būtų kita, ūkininkai nustotų žemės, dar- 
bininkai jos negautų, nes gali pritrūkti atėjūnams rusams, pri- 
vistų rusų darbininkų, valdininkų. Ir čiabūviai vėl turėtų emi- 
gruoti. Esant svetimam jungui, sunku būtų darbo Žmonėms ka- 
riauti del šviesesnės ateities, kova būtų ne klasinė, bet tautinė. 
Ir vėl prasidėtų kova iš naujo, prieš rusus, vieton prieš savo 
naudotojus. A 

Aukščiau matėme, kad dabartinė Rūsija bus mums tokia 
pat, kaip caro; varys rusinimą, spaus darbo žmones. 

Jeigt įsivyrautų Lenkija, tai pirmiausiai grįžtų | dvarininkai, 
išplėštų iš gerklės visas padalintąsias žemes, dvarininkai įsivy- 
rautų, apkrautų sunkiais mokesčiais liaudį, lietuvius naikintų ne 
mažiau kaip rusai. 


7 $ 
RUSAI NENORI PADĖTI LIETUVAI 
VILNIAUS KLAUSIMU. 


Kai kurie sako, kad dabartinė Rusija ir jos agentai gali | 


Lietuvai padėti sunkiose jos kovose del Vilniaus, taigi del ne- 
priklausomybės. 

Jeigu imti viešąją rusų spaudą ir valdžios pareiškimus, tai 
pamatysime, jog Rusai to mums nežada, jog jie varo dviveidę 
politiką. Rusija sutartim pripažino Vilnių Lietuvai, o kai lenkai 
pagrobė mums Vilnių, tai elgiasi kitaip. Viešai negina Lietuvai 
teisių į Vilnių, o praktikoj, agitacijoj neigia ją. 

Tai rusų politikai suprasti, reikia neužmiršti jų varomosios 
užsienių ir vidaus politikos. 

Rusai nori pasaulinės revoliucijos, per ją nori pasaulyje 
vyrauti; išardę esamas valstybes, nedavę nurimti, tikisi, kad jie 
tai greičiau pasieksią, jeigu nevisame pasaulyje, tai bent Euro- 
poj ir Azijoj. O jeigu nepavyks pasaulio revoliucija, tai bent 
sulipdys didžiąją Rusiją. Pastovių sienų nustatymas, ramumas, 
tarpimas, jiems nereikalingas ir nepageidaujamas, reikia visur daryti 
suirutės. Didesniam rusų ir mūsų kaimynui, Lenkams, kuriuos 
palaiko Rumunai, Prancūzai, turi būti gaminamos painiavos, 
Lietuva turi prie to prisidėti. 

Lenkai patys turi užtenkamai painiavų, nes turi prisigrobę 
svetimų žemių; gi rusai turi padėti tas painiavas dauginti. 

Ar nori dabartiniai rusai, kad įvyktų Lietuvos unija su 
Lenkais? Jie to norėtų, bet tik tam, kad peštųsi savitarpy. 
Ir tat nujausdami, jog lenkai ramiai neviešpataus Lietuvoj, ne 
rusai, bet prancūzai ir anglai darė kai kurių kliūčių. Sutiktų 
visi, jeigu unija būtų padaryta geruoju, be smurto, o rusai kaip 
tik smurto norėtų, kad varu įeitų. Lenkai savo žygiais Lietu- 
voje tuo atžvilgiu padėjo rusams. | 

Rusai norėtų, kad lenkai varu užimtų Lietuvą. Tuomet iš- 
tiktų aštrios vidaus kovos, nes Lietuvos liaudis nepanorėtų grįZ- 
ti po ponų jungu, būtų ilgos, baisios, piktos kovos. Rusams rei- 
kėtų, kad tos kovos tęstysi ilgiau, vienas kito daugiau išnaikin- 
tų, jeigu galų gale lenkai ir laimėtų, tai jie, paėmę Lietuvą, su- 
silpnėtų viduje, rusai greičiau su lenkais apsidirbtų, taigi galų 
gale laimėtų rusai, o jie atrodytų lietuviams „gelbėtojais“ nuo 
lenkų jungo, 

Viešai rusai palaiko Lietuvos liaudį, slapta jai kenkia, ne- . 
sykį jų agentai ir lenkų agentai dėjosi išvien, darydami suirutes. - 

Kada Pilsudskis, Zeligovskis ėjo Lietuvon, tai Lietuvos ko- 
munistai ir artimi jiems žmonės nėjo kovon prieš juos, jie veli- 
jo, kad ponai grįžtų, trukdė ginimąsi, žemės reformos vedimą. 
Gal vėliau paaiškės, kad rusai netiesiai bus prisidėję prie lenkų 
puolimų Lietuvon. | 

Viešoji rusų valdžia kartais sako, kad ji ir komunistų par- 
tija—tai ne tas pats dalykas. Iš tikrųjų yra tas pats. Viena 
veikia viešai, kita slaptai. Rusų atstovai įvairiose valtybėse vie- 
šai palaiko draugingus santykius su vietos valdžia, jie reikalin- 
gi ir geri kaipo lizdas, nes yra neliečiami, o komunistų par- 
tija per juos varo slaptą darbą liaudyje, kiršindama prieš vyriau- 
sybę, su įnirtimu griaudama demokratiją. 

Savo šitiems žodžiams paaiškinti, galima pažiūrėti į Lietu- 
vos komunistų veikimą. 

Jų ūpas, drąsa visuomet pareidavo nuo rusų valdžios lai- 
mių, ar nelaimių, nes nieko savo neturėjo, dargi vardą gaudavo 
nuo rusų politikos kombinacijų, vadinos „Lietuvos ir Gudijos“, 
„Lietuvos“, o sykį buvo pasiruošę pasivadinti „Lietuvos ir Len- 
kijos“. O pinigai tai tik iš rusų valdžios teateidavo. 

Lietuvos komunistai aiškiau pasisako savo slaptuose susi- 
rinkimuose, slaptose instrukcijosė, savo žmonėms duodamose. 

Įdomus Lietuvos komunistų susirinkimas Karaliaučiuje 1921 
m, kur tarėsi, ką jie padarysią su Lietuva. 

Nepriklausomos Lietuvos, jų nuomone, nereikia, tai esąs 
buožių prasimanymas, gali ją prireikus imti lenkai, rusai. Jau 
tuomet ruošėsi atiduoti Lietuvą lenkams, nes rusų valdžia taip 
buvo nusistačiusi. Bet jų tarpe atsirado keletas abejotojų ir ėmė 
klausti: o ką liaudis pasakys, ką tars darbininkai, jeigu jų par- 
tija sutiktų, kad ponai grįžtų? Vadai pažadėjo . kaip nors gu- 

driai išsisukti, o tuo tarpu jau nutarė įgalioti juos susilieti su 
Lenkų partija. 

O darbo žmonėms nutarė skelbti ką kita: apsimesti dide- 
liais lietuvių patriotais, šaukti prieš valdžią, būk ji dedantis su 
lenkais. Ir visą laiką rasime jų atsišaukimuose kartojant tą min- - 
tį, ar tai kreipiantis į darbininkus, ar į kareivius; pavyzdžiui pa- 
sakoja, kad lenkai įsivyravę Lietuvos kariuomenėje, nurodo pa- 
vardes, lenkais padarė visus lietuvius, kurie turi bent kiek pa- 
našią į lenkišką pavardę, taip pat įrodinėja, kad nuo Lenkijos 
viena Rusija tegalint išgelbėti. Jie džiaugiasi, kad Lietuva turi 
painiavų del užsienio politikos, primena, kad reikia tuo naudo- 
tis ir viską daryti, kad Lietuva patektų į Rusijos glėbį, todel da- 
bar nereikia leisti Lietuvai sustiprėti. 

Klaipėdos klausime komunistai elgiasi panašiai. Tenai sa- 
ko, reikia šaukti, kad lietuviai persekioja vokiečius, taigi į vie- 
ną dūdą pučia su dvarininkais ir pangermanistais. 

Vilniaus klausimas turi žymią rolę Lietuvos gyvenime. Tai- 
gi sako, kad reikia jį žadėti Liėtuvai, bet jis tebūsią galima 
gauti susidėjus su Rusais. Visa tat skelbiama viešai, o slapta 
del Vilniaus ketinama kas kita padaryti. Kuriama „Gudija“, ji 
susidės su Rusais, paims sau Vilnių, o paskui ir Lietuvą, vadi- 
nas darys taip, kaip lenkai iki šiol galvojo: per Vilnių eiti į 
Lietuvą, dabar rusai, atėmę sau Vilnių, eitų toliau į Lietuvą. 

Kartais viešai jie ramina Lietuvos visuomenę, kad nebijo- 
tų Rusijos. Viešai skelbia, jog Lietuvoj per anksti įvesti „so- 
vietus“—tarybas, bet slapta kaip tik juos ruošia, nes kitaip ne- 
galės viešpatauti, taigi šnipų viešpatavimas, šaudymas, ūkio su- 
įrutė. Taip pat kiršina ir su vokiečiais, paleidžia gandų, kad 
žada pulti Tilžę ir t.t. 

Taigi Rusai nenori, kad Lietuva gautų Vilnių, 0 nori jį sau 
paimti, o jį paėmus imtų ir visą Lietuvą. 


KOMUNISTAI NORI IŠARDYTI 
LIETUVOS VALSTYBĘ. 


Dabartinė Rusų valdžia pripažino Lietuvą, padarė su ja 
taiką, ir tenai nuskriaudė Lietuvos darbo žmones. Rusija turė- 
jo daugybę išvežtų prieš karą ir per karą iš Lietuvos aukso, vi- 
sokio turto, turėjo daugybę perkeltų pabrikų, jų mašinų, įrankių, 
ir darydama taiką negrąžino, dargi negrąžino to, ką buvo apsi- 
ėmus grąžinti. Daug turto, kurį sukūrė Lietuvos darbo žmonės, 
palaiko sau, o jis tenai pūna. Sutartim nuskriaudė, davė ma- 
žiau, negu priderėtų gauti, o vykindama dar mažiau atidavė, negu 

buvo apsiėmus. Taigi darydama taiką su Lietuva, Rusija už- 
dirbo, praturo ji, o nuvargo Lietuvos darbo Žmonės. 

Rusų vyriausybė del akių ąpsiėmė nesikišti į Lietuvos vi- 
daus reikalus, bet tat atlieka jos palaikomoji ir maitinamoji ko- 
munistų partija, ji dirba griovimo darbą. Jos darbas—ardyti vi- 
sa, kas čia padaryta ir daroma, neprileisti, kad sustiprėtų demo- 
kratija, kad darbininkų būvis būtų geresnis, kad jie būtų paten- 
kinti. Komunistų darbas šnipinėti rusų naudai, ardyti iš Lietu- 
vos darbo žmonių sudarytąją kariuomenę. 

Į seimą iš pradžių nėjo, bet paskui ėmė gailėtis, ir nutarė 
eiti. Į seimą reikią eiti ne darbo dirbti, bet darbo griauti, val- 
stybės ardyti. Tenai jie turi būti rusų žvalgais, nes to reika- 
lauja rusų sovietų interesai, seime galima esą susekti ir griauti 
visi priešingi rusams planai. 

Keliai Lietuvos gyvenimui griauti gana įvairūs. Komunistai 
turi visur būti, visur žinoti, ir visur surinkti visokią medžiagą. Ir 
tikrai rasime jų visose Lietuvos partijose, net pas pasitūrinčius 
ūkininkus, taigi, jų nuomone, buožių tarpe. Be abejo pilna jų 
visose darbininkų partijose. Ir tikrai jų lapeliai pilni visokių 
priekaištų, visur nurodomos kliaudys, ydos, vienur tikros, kitur. 
pramanytos, kad tik surastų bent ką nors prikišti. 

Gal pasako ir dalį teisybės, bet tikslas —vienas: ne patai- 
syti gyvenimą, o sugriauti Lietuvos respubliką, ir pastatyti jos 
vietoj rusų valdžią. 

Komunistams, kaip rusų agentams, reikia susidūrimų, jei- 
gu jų neatsitinka, tai stengiasi iššaukti juos. Vis tai daro, ne- 
va gero darbininkams velydami. Pavyzdžiu gali būti jų elgi- 
masis su Estija ir Latvija. 

Rusijai reikėjo gauti prekių iš užsienio, pasirinko kelią per 
Rygą, susitarė su Latvijos valdžia, įsitaisė plačiai, pradėjo dirb- 
ti. Latvių pirkliai apsidžiaugė, pristatė sandėlių, įrengė juos, pa- 
ėmė darbininkų, pradėjo dirbti. O rusų agentai kiek laiko pa- 
laukę sukurstė darbininkus, padarė streiką, vyriausybei ėmė pri- 
kaišioti, kad nelaiku pristatė prekes, blogai dirba; tuomet vy- 
riausybė nori suvaldyti streikuojančius. Rusų atstovai sako lai- 
viams: laiku savo darbo nepadarote, darbininkus spaudžiate, ne- 
norime reikalų turėti su jų naudotojais, kraustomės į Estiją. Ir 
latvių pirkliai su visais įrengimais paliko tuščiomis rankomis, 
latvių darbininkai rusų suagituoti, pakėlę streiką, visai paliko be 
darbo. 

Estijoj vėliau buvo suruošę revoliuciją, tik tuo tarpu ne- 
turėjo ji geros kloties. 

KOMUNISTAI SUVEDŽIOJA 
LIETUVOS DARBININKUS. 


Būdavo tokių atsitikimų, kad kai kurie darbininkai ar ta- 
riamieji jų atstovai kreipdavosi į komunistus ir jų užtarytojus, 
į rusų atstovybę, kad juos gelbėtų ar padėtų bėdoje. Tos pagal- 
bos dažniausiai negaus. 


O tam yra tokių priežasčių. Darbininkai gali išsivaduoti 
patys, jokia pašalinė galybė išganymo jiems neduos. Jie turi. 
patys savo rankomis sukurti naująjį gyvenimą, patys turi iško- 
voti geresnį būvį. Rusų vyriausybei nerūpi svetimi Lietuvos 
darbininkai, tai ir padėti negali, bet gali jais naudotis savo rei- 
kalams. 

Kartais rusų atstovai ar jų agentai komunistai įsikiša į kla- 
sines darbininkų kovas, bet ne tam, kad darbininkams būtų nau- 
da, o tik sau. Komunistai ardo visur darbininkų organizacijas. 


Jie daro tat visame pasaulyje. Visur jie suskaldė darbi- 
ninkų organizacijas, pasėjo jų tarpe nesantarvę ir kovas, išardė 
darbininkų vienybę, tik tat atlikę, tikisi, jog nedidelis komunis- 
tų būrys galės įsivyrauti. Lietuvoj daro tą pat, ką ir visur, : 

Turėtų būti viena darbo organizacija visai Lietuvai be skir- 
tumo politinių pažiūrų. Tai jie, jeigu kur kokia organizacija 
atsiranda, tuoj suzriauna. Jeigu negali to padaryti, vidaus vai- 
dų pasėję, nori to pasiekti kitu keliu: kad del provokacijos dar- 
+-bų uždarytų jas kiti. Taip darė užsieny, taip daro ir Lietuvoj. 

Kiek sykių keldavo streikų be naudos, be tikslo, tik paskui 
darbininkai pamatydavo, jog jų klausydami tik sau kenkė. 


Lietuvos darbo žmonių gyvybė jiems nerūpi. Jeigu įsiki- 
ša užtardami, tai ne tam, kad gyvybę apgintų, kartais dargi ne- 
tiesiai kursto nepildyti jų prašymo, nes kartais politikos agita- 
cijai reikalingos aukos, kad pasigirtų, jog darbininkus per- | 
sekioja, 

Svetimose šalyse rusams reikia suiručių. Pas save del strei- 
kų šaudo darbininkus, į kalėjimą juos kiša, gi svetur streikus 
organizuoja. Žemės reformą, nors nevykusią, pas save daro, 0 
svetur jos neleidžia, kartais net viešai pasisako, jog neleisią da- 
ryti žemės reformos. “ 


Iš tikrųjų varomoji žemės reforma sudaro daug keblumų komu- 
stams; norėtų palaikyti dvarus, bet bežemiai būtinai nėri žemės, 
tai bijodami jų balsų nustoti nusileidžia. Valdžią gavę, komu- 
nistai žemės "niekam neduotų, dvarų nedalintų, dvarininkai grįžę 
juos rastų tvarkoje. Bet jie mano, kad reikia pasinaudoti daro- 

mąja Lietuvoje Žemės reforma kurstymui. Pavyzdžiui, kai kurie 
darbininkai del reformos turės išeiti, tai reikia kurstyti, kad nei- 
tų. Mišką reikia iškirsti patiems, nežiūrėti į priemones. Turi iš- 
tikti muštynių. Reikia, sako, taip pat reikalauti, kad žemės re- 
formą vykintų mažažemių ir bežemių komitetai, skelbti, kad ka- 
reiviai Žemės negausią ir t.t. 

O viso reikalauti reikia tik tam, kad niekas nieko negau-“ 
tų, visi būtų nepatenkinti, išaugtų dideli karai, visų geidimai bū- 
tų nepatenkinti, ir visi kiltų, bruzdėtų, sulauktų nedarbo, bado, 
kaip Rusijoj. 
| Taigi visi statomieji darbininkų reikalavimai keliami ne 

tam, kad jie būtų vykdomi, bet tik suirutėms kelti, 


KAIP REIKIA KOVOTI SU 
KOMUNISTAIS. 


Yra dviejų rūšių komunistų: vieni iš jų yra įsitikinę, jog jų 
mintys, idėjos sveikos, naudingos, kiti yra pasamdyti rusų val- 
džios ir ardo visiems gyvąjį darbą. Nevienodai reikės įvertinti 
vienus ir kitus. Pirmuosius reikės perkalbinėti, įtikinėti, jie at- 
versti gali būti naudingi Lietuvos liaudžiai, o savo keliu ir aiš- 
kinti liaudžiai jų klaidos. 

Kitokia padėtis visai su tais, kurie agituoja tik už pinigus. 
Jie rusų valdžios agentai, šnipai, drumstėjai, nori tik ardyti Lie- 
tuvos gyvenimą, kad grįžtų rusai. Tokių, žinoma, neįtikinsi, 
nes jie neturi įsitikinimo. 

Bet kurstymo vaisiai gali būti kenksmingi vis tiek, ar tai 
bus daromi iš tikro įsitikinimo, ar tik nuduotojo. Svarbiau ko- 
voti su jų įtaka masėse. Kaip su ja kovoti? 


Tuo reikalu yra dvejopų nuomonių; vieni sako reikią kibti 
prie agitatorių, juos išgaudyti, ir tuomet bus ramu, kiti — kad 
reikia kovoti su tomis sąlygomis, del kurių komunistų agitacija 
gali turėti pasisekimo. 


Gydytojai dabar taip kovoja su užkrečiamomis ligomis: gy- 
do jeigu gali susirgusius, bet svarbiausia rūpinas, kad nauji ne- 
užsikrėstų, naikina priežastis, del kurios atsiranda ligos. Tas pat 
reikėtų daryti ir visuomenės gydyme, ir tikrai išmintingieji po- 
litikai taip daro: žiūri priežasčių, del kurių gali tarpti jų agita- 
cija ir tas priežastis šalina. Komunistai, puldami Liatuvą, nu- 
rodo, kas yra negera Lietuvoj, nurodo skriaudas, daromas vię- 

nam asmeniui, ar ištisai jų eilei. Jeigu drausti kalbėti apie tai 
ir nepaisyti visai tų jų kalbų, tai tos skriaudos bus daromos ir 
toliau, priežastis agitacijai liks, žmonės tars, jog komunistai yra 
teisūs, jog jiems neleidžia kalbėti, jog visa, ką jie sako, bus tei- 
sybė, nes daromų skriaudų atitaisyti nenori. 

Juk čia eina kova del įtakos miniai. Komunistų, ypač samdy- 
tųjų agentų, jeigu jie liks nepapirkti, neįtikinsi. Reikia žiūrėti, 
kad liaudis jais netikėtų. Visa, kas yra pas mus bloga, galima 
atitaisyti, kas yra negera galima nurodyti spaudoj, seime. Svei- 
kas kūnas, nebijo teisybės, kas yra bloga, pats atitaisys 


Todel nereikią bijoti kritikos žodžių. Bet kritika kritikai 
nelygu. Vieni, matydami bloga, nori pašalinti ramiais keliais 
valstybės viršūnės ir patys atsisėsti, ketindami geriau už jas val- 
dyti, kiti nori su smurtu pašalinti viršūnės ir išpiauti šviesuo- 
menę, nepriklausomus žmones ir pavesti Lietuvą rusams, pri- 
jungiant ją prie Rusijos; anie nori taisyti ir patys geriau valdy- 
ti, šitie sugriauti ir švetimus atvesti. 

Kai jau plačios minios atbunda politiniam gyvenimui, vie- 
nu uždraudimu netoli nueisi, reikia joms aiškinti, kad suprastų, 
kas priešas, o kas draugas. Sunkiose mūsų valstybės gyveni- 
mo valandose buvo tat geriausias vaistas, tat gelbėdavo. 

Mūsų konstitucija leidžia su jais kariauti. Spaudos laisvė, 
seimas ardo jiems darbą.  Daromoji žemės reforma, demokrati- 
jos stiprėjimas, teisėtosios tvarkos įsigalėjimas pakerta jiems ko- 
jas. Savo duonos turėjimas negali privilioti žmonių žiūrėti ge- 
romis akimis į badaujančią Rusiją. Bloga darbininkų padėtis 
- Rusijoj, nors ji jų vardu valdoma, nedaug teduos šalininkų dar- 
bininkų tarpe. Taigi nuosakioji demokratija su jos laisvėmis, 
gynimas darbo žmonių, savo kultūros kūrimas— geriausias vai- 
stas prieš rusų agentų vylius. 


AR GALI LIETUVA SUSITARTI 
SU RUSIJA. 


Iš to, kas pirmiau pasakyta apie Rusiją, reikia padaryti to- 
kia išvada: Rusija virto didele stipria militarine valstybe, kurioj 
viešpatauja komunistų partija, pasirėmus kariuomene ir žvalgy- 
ga. Ji nori atgauti seniau prie caro turėtąsias žemes ir užgrob- 
ti dar naujų, tuo pateisins vyriausybė savo buvimą. 

Taigi ji nori Lietuvą paimti, ji yra Lietuvos priešas, bent 
tokia buvo iki šiol. Bet ar galima kartais susidėti ar susitarti 

su Rusija prieš bendrą abiem priešą? Toks atsitikimas galimas 
ir gali būti greitai reikalingas. | 

Dabar didžiausias Lietuvos priešas yra Lenkija. Ji dviem at- 
žvilgiais yra pavojinga. Politinįu atžvilgiu nori išnaikinti lietu- 
vius, atimti nepriklausymybę; 0 socialiu atžvilgiu grąžinti Lietu- 
vos dvarininkus ir dvarus atsiįjmti. Lenkija kiekviena proga nau- 
dojas ir naudosis i ietuvai praryti. Juk ji sukėlė prieš mus vie- 
ną —kitą kaimyną, ji sužavėjo Vatikaną, prieš mus jį sukurstė, 
naudojasi bažnytiniais ryšiais Lietuvai kenkti, kursto Lietuvoje 
vieną kitą gyventojų klodą. 


Bet pati Lenkija bloguoju gyvena su Vokietija ir Rusija, 
susidūrimas jų tarpe neišvengiamas, tik nega'ima pasakyti, ar 
greitai jis įvyks. > 0 

Rusija, būdama kai kurį laiką silpna, užleido Lenkijai daug 
abiem svetimų nerusų žemių (gudų, ukrainiečių), dabar sustiprė- | 
jus nori sau pasiimti jas, kursto tų sričių gyventojus prieš Len- 
kiją, o Lenkų vyriausybė ir dvarininkai su savo politika paleng- 
vina rusams tą darbą. 


Lenkai, tat matydami, susitarė su savo kaimynais rumu- 
nais, ir mūsų kaimynais latviais, estais, eiti išvien prieš rūsus, 
žinoma, lenkims padės prancūzai, ypač jeigu norės kibti vo- 
kiečiai. 

Su rumunajs rusai turi savotiškų ginčų Jie pasisavino pa- 
dėtąjį pas rusus rumunų aukso iždą ir nenori jo grąžinti, be to 
nori atsiimti Besarabiją, kurią dabar valdo rumunai. Latviai ir 
estai bijo, kad rusai jų neprarytų, kai eis į pajūrį. 

Rusams ne tik rūpi tos žemės paimti, bet ir pasėti suirutę 
Europoj. Jai esant rusai greičiau atsigautų, įsivyrautų Europoj 
ir Azijoj. Jie veržiasi į Balkanus, į Vokietiją, Prancūziją. 

Iš kitos pusės rusai, kaip jau sakyta, veržiasi į Aziją. 

Iki šiol atsilikusios ir Europos kapitalistų valstybių naudo- 
jamos Azijos tautos atbunda. O tos šalys iki šiol sudarė pa- 
grindą ypatingai anglų turtui. Taigi sukėlę jas prieš europie- 
čius, rusai galėtų prispirti vakarų Europos valstybes nusileisti 
prieš juos. O Rusija iš anglų ir prancūzų nori labai daug; ne- 
nori mokėti caro skolų ir reikalauna dar naujos paskolos. 


Carai buvo daug prisiskolinę vakarų Europai. Dabar an- 
glai, oypač prancūzai, ima reikalauti, kad grąžintų skolas; Ru- 
sija atsisako mokėti, nes nepripažįsta jų. Ir tarp Europos ir Ru- 
sijos dabar nėra nei taikos nei karo. i 


Europos vakarams tai perilgai tęsiasi, norėtų galų gale su- 
eiti į tvarką, pradėtų dirbti, pirkliauti, uždarbiauti. Rusai da- 
bar net sutiktų mokėti, bet už tą pažadą reikalauja naujos pa- 
skolos: grynais pinigais ar mašinomis. Jeigu anie duotų, tai 


= Ad aks 


Rusija, žinoma, apverstų juos kariuomenei, agitacijai, žinoma, 
sustiprėjus, vėl negrąžintų nei senų, nei naujų skolų, dar įskai- 


tytų į padarytus nuostolius. 


Santykiai tarp Rusijos ir visų kitų valstybių, kurios laiko 
save apgalėtojomis, eina vis aštryn ir aštryn. Susidūrimas ne- 
išvengiamas. 


Bet ir priešininkų tarpe nėra vienybės. Jų interesai da- 
žnai priešingi vienas kitam. 


Europoj tuo tarpu norėtų vyrauti Prancūzija. Anglija ne- 
nori to prileisti. Ji palaikys visus, kurie eina prieš prancūzus, 
bet neleis, kad kas kitas juos visiškai nuveiktų ir pats įsigalė- 
tų. Nori, kad prancūzus atsvertų kas nors, net prireikus leistų 
kitiems stoti karan. Taigi dabar ne viename dalyke Anglija pa- 
laiko vokiečius. | 


Susidūrė anglai su prancūzais Afrikoje. Nors pasidalijo 
sritis, bet dar trynimųsi yra. 


Dar labiau susiduria anglai su prancūzais Azijoj. 


Abi pusi varžosi del įtakos turkams, vienas antrą norėtų 
prašalinti, tuo pasinaudojo turkai. Gali del šito ištikti kivirčų, 
bet už kai kurias nuolaidas gali anglai nusileisti Europoj, bet 
visur jų nepalaikys. 


Tolimoj Azijoj varžosi daugiau valstybių. Tenai įsikišo į 
tat japonai, Amerika, Anglija, rusai, — ypač varžosi del Kinų, 
o anglai su rusais del Persijos, Afganistano, Indijos. 


Tenai dideli žemės plotai su daugybe gyventojų, įvairių 
tautų; kiekviena valstybė turi savo interesų. Jų tarpe įnirtimas 
didėja. | 

Rusai dėtųsi su japonais, Amerika — Anglija eitų išvien 
prieš juos. Stiprinamas naujas didžiausias karo uostas Singa- 
pure, kuriuo atsirems anglo-saksai (anglai ir amerikonai), eida- 
mi prieš japonus, 


Savo keliu kiti prisidės šiokiu ar tokiu būdu vienų ar ki- 
tų pusėn. 


Paskutinis pasaulio karas, ir po jo padarytoji taika neda- 
vė nei taikos, nei ramybės. Daug kalbama apie ją, ypač daug 
kalba tie, kurie ginkluojas. Ir naujos laukiamos karo audros 
negali nepalytėti Lietuvos. 


Žada susidurti galiūnai. Ką Lietuva reiškia? Juk ji maža, 
mažesnė už kitas. 
Ji gali reikšti šį tą ir tokių galiūnų tarpe. Ji yra geroj 
vietoj, tarp Vokiečių, Lenkų, Rusų, kurie tarp savęs geruoju ne- 
gyvena, gali būti tvora ar vartai, einant iš vienos šalies į kitą. 


Gali šį tą reikšti, eidama su vienais ar kitais. Gali būti reika- 
linga anglams, rusams, vokiečiams... 

Ar galima susidėti su Rusais kokiu nors atsitikimu? Kartais 
būtų tat galima. 

Galima eiti išvien, tik reikia žiūrėti, kad nebūtume žaislų 
rusų rankoje, jų politikos įrankiu, reikia atsiminti, jog ji mūsų 
priešas, tik tolimesnis. Rusai skaitysis su Lietuva, kol ji turės 
jėgų, kol jų neišardys rusų agentai. Taigi galima susitarti, 
su rusų vyviausybe, bet negalima įsileisti rusų agentų. 

Toksai susidėjimas—dalykas visai galimas. Turkai dėjosi 
su rusais, bet jų agentų komunistų neįsileido, neleido ardyti gy- 
venimo. Jeigu Rusiją spiria karštas reikalas, tai ji dedas su 
kuo nori, ir net gali, jeigu pridaboti, savo prižadus išpildyti. 

Naujoji Rusija 

Kas dabar valdo Rusiją 
Ko nori komunistai ir ką padarė 
Kodel Rusijoj nėra ir nebus rojaus . 


Rusų komunistai, žudydami priešginas, įveda savąją 


tvarką | 
Komunistų tvarka nėra doresnė |. |. < 


Komunistai naikina laisvas darbininkų organizacijas 


Dabartina Rusija ir kitų tautų nepriklausomybė 
Rusų komunistai lipdo didžiąją Rusiją 

Rusų imperializmas 

Rusų komunistų nacionalizmas 

Susidūrimai su kitomis valstybėmis 

Kur eina Rusija A 

Ką komunistų Rusija iki šiol Šukė L išinvėi 
Kam reikalinga Lietuvos nepriklausomybė 


„ Rusai nenori padėti Lietuvai Vilniaus klausimu . 


Komunistai nori išardyti Lietuvos valstybę 


Komunistai suvedžioja Lietuvos darbininkus 


Kaip reikia kovoti su komunistais 
Ar gali Lietuva susitarti su Rusija 


